title: Aidon kehityksen mittari

text:
Yksittäiset GPI:n arvoa lisäävät (+) ja vähentävät (–) komponentit ovat
tarkemmin eriteltyinä seuraavat:


title: Aidon kehityksen mittari

text: + Painotettu yksityinen kulutus


title: Aidon kehityksen mittari

text: + Kotitaloustyön ja vanhemmuuden arvo


title: Aidon kehityksen mittari

text: + Korkeakoulutuksen arvo


title: Aidon kehityksen mittari

text: +/– Vapaaehtoistyön arvo


title: Aidon kehityksen mittari

text: + Kestokulutushyödykkeiden tuottamat palvelut


title: Aidon kehityksen mittari

text: + Maanteiden tuottama hyöty


title: Aidon kehityksen mittari

text: – Rikollisuuden aiheuttamat kustannukset


title: Aidon kehityksen mittari

text: – Vapaa-ajan menettämisen arvo


title: Aidon kehityksen mittari

text: – Vajaatyöllisyyden kustannukset


title: Aidon kehityksen mittari

text: – Kestokulutushyödykkeiden hankinta


title: Aidon kehityksen mittari

text: – Työmatkakustannukset


title: Aidon kehityksen mittari

text: – Kotitalouksien saasteiden torjunta


title: Aidon kehityksen mittari

text: – Liikenneonnettomuuksien kustannukset


title: Aidon kehityksen mittari

text: – Vesistöjen pilaantumisen kustannukset


title: Aidon kehityksen mittari

text: – Ilmansaasteiden kustannukset


title: Aidon kehityksen mittari

text: – Meluhaittojen kustannukset


title: Aidon kehityksen mittari

text: – Soiden ja kosteikkojen häviäminen


title: Aidon kehityksen mittari

text: – Maatalousmaan häviäminen


title: Aidon kehityksen mittari

text: – Luonnontilaisten metsien häviäminen


title: Aidon kehityksen mittari

text: – Luonnonvarojen käyttö


title: Aidon kehityksen mittari

text: – Hiilidioksidipäästöjen aiheuttamat vahingot


title: Aidon kehityksen mittari

text: – Otsonikerroksen ohentumisen kustannukset


title: Aidon kehityksen mittari

text: +/– Pääoman nettokasvu


title: Aidon kehityksen mittari

text: +/– Nettolainananto


title: Aidon kehityksen mittari

text: GPI:n laskentametodologiaa sovellettiin ensiksi Yhdysvaltoihin 1990-luvun lopulla. Tulosten mukaan Yhdysvalloissa bruttokansantuote on 1980-luvulta lähtien noussut reilusti, mutta GPI on pysynyt lähes entisellä tasollaan. Yhdysvalloissa BKT:n kasvu ei siis ole enää reiluun pariinkymmeneen vuoteen lisännyt kansalaisten hyvinvointia.


title: Aidon kehityksen mittari

text: GPI-aikasarjoja on laskettu muun muassa Yhdysvalloille ja Australialle sekä muutamille näiden maiden osavaltioille. Myös Skotlannille, Ranskalle , Itävallalle, Kanadalle, Chilelle, Italialle, Hollannille, Skotlannille, Iso-Britannialle sekä Suomelle on laskettu omansa. GPI on herättänyt laajaa kansainvälistä mielenkiintoa. Se nähdään kattavana ja nyky-yhteiskuntaan BKT:tta paremmin soveltuvana yhteiskunnan tilan kuvaajana.


title: Aidon kehityksen mittari

text: Suomelle on laskettu GPI:n aikarajat vuosille 1945-2010 Tilastokeskuksessa . Tutkimus on myös hyväksytty opinnäyteenä Helsingin yliopiston kansantaloustieteen laitoksella . Suomen GPI:n laskennassa on noudatettu Yhdysvalloille kehitettyä GPI:n laskentametodologiaa.


title: Aidon kehityksen mittari

text: Tulosten mukaan Suomessa hyvinvoinnin ja talouskasvun kehitykset erkanivat toisistaan 1990-luvun alun laman myötä: kun BKT kääntyi jo 1990-luvun alkupuolella takaisin nousevalle kehitysuralleen, jäivät ISEW- ja GPI-mittarit alhaiselle tasolleen. Kun vielä 1970- ja 1980-luvulla BKT:n kasvulla mitattu talouskasvu kohensi selkeästi ihmisten hyvinvointia, ei talouskasvu ole enää 1990-ja 2000-luvulla juurikaan edistänyt tavallisen suomalaisen hyvinvointia. GPI:llä mitattu suomalaisten kestävä taloudellinen hyvinvointi on luontoon kasautuvien ympäristöhaittojen vuoksi jopa laskenut.


title: Aidon kehityksen mittari

text: GPI -aikasarjat on FRESH -nimisen EU-tutkimusprojektin puitteissa laskettu Päijät-Hämeen ja Kainuun maakunnille sekä Etelä-Pohjanmaan ELY-alueelle.


title: Aidon kehityksen mittari

text: Center for Sustaibale Economy on aloittanut hankkeen "Program on Genuine Progress Accounts for the European Union" GPI:n saamiseksi EU:n käyttöön.


title: Aidon kehityksen mittari

text: GPI-mittarin mukaan 1970-luvun alussa Suomessa meni paremmin kuin nyt. Kuitenkin suomalaiset pitäisivät nykytilannetta paljon parempana aivan kuten kuubalaiset pyrkivät vimmatusti siirtolaiseksi Yhdysvaltoihin.


title: Aidon kehityksen mittari

text: BKT on arvovapaa ja kertoo siitä, mihin pystymme, mutta ei sitä, mitä pitäisi tehdä. Tämä on yhteensopivaa sen kanssa, että eri ihmisillä on erilaiset preferenssit ja tavoitteet ja erilainen näkemys siitä, mikä on hyvinvointia. Esitetyt BKT:n kanssa kilpailevat mittarit määrittelevät hyvinvoinnin tarkoittamaan asioita, joita määrittelijät ideologisesti kannattavat, joten nämä mittarit eivät kelpaa moniarvoisen yhteiskunnan tavoitteeksi. Lisäksi niiden antamat ovat helpommin alttiita poliittiselle manipulaatiolle.


title: Aidon kehityksen mittari

text: GPI yhdistää yhteismitattomia suureita. Se on siten verrattavissa auton kojetaulun mittariin, joka näyttäisi nopeuden ja polttoainemäärän keskiarvon, ja näin sen lukemia on vaikea ymmärtää. Lisäksi sen käyttäminen ulkoistaa poliittista valtaa tilastonikkareille sen sijaan, että poliitikot käyttäisivät useita eri indikaattoreita ja suhteuttaisivat näitä toisiinsa omien arvojensa mukaisesti.


title: Aidon kehityksen mittari

text: Nytkään poliitikot eivät tee päätöksiä yksin talouskasvun maksimoimiseksi vaan antavat rahaa myös mm. maanpuolustukseen, ympäristösuojeluun, vanhustenhuoltoon ja kehitysapuun.


title: Aidon kehityksen mittari

text: Aggregaatti-indikaattorina GPI ja BKT ovat samantapaisia makrotaloudellisia mittareita, joiden laatimisen ongelmat ja haasteet ovat hyvin samantapaisia. Muun muassa BKT:n tapaan GPI on arvovapaa mittari, eikä se suoraan ota kantaa siihen mitä pitäisi tehdä. Lisäksi BKT ja GPI summaavat molemmat yhteen näennäisesti yhteismitattomia hyödykkeitä (tavaroita ja palveluita). Käytännössä tämä tehdään täysin talousteorian mukaisesti hinnoittelemalla hyödykkeet, jolloin niiden arvot ovat yhteismitallisia. Hinnoittelun kautta voimme verrata toisiinsa näennäisen yhteismitattomia asioita, kuten käytännössä yhteiskuntapoliittisessa päätyöksenteossa teemme jo nyt. Merkittävin ero on, että GPI suuntaa huomion BKT:n edustaman tuotantonäkökulman sijasta nimenomaan kuluttajien taloudelliseen hyvinvointiin ja tarjoaa seurantavälineitä sen parantamiseksi.


title: Elatussuhde

text: Elatussuhde tarkoittaa muun väestön kuin työllisten suhdetta työllisiin. Tätä ei pidä sekoittaa huoltosuhteeseen, joka puolestaan kertoo lasten ja eläkeikäisten suhteen työikäisiin.


title: Kinnulanlahti

text: Kinnulanlahti on kylä Pohjois-Savossa Maaningalla. Kinnulanlahdessa toimi vuoteen 2009, koulu joka lakkautettiin rakennuksen yleiskunnon takia. Kinnulanlahden koulun väki siirrettiin Maaningan keskustaajamaan Maaninkajärven kouluun. Kinnulanlahden koulu oli Maaningan ensimmäisiä kouluja.


title: Putkinäkö

text: Putkinäkö on silmänpohjan rappeumaan liittyvä silmäsairaus, joka syntyy, kun näkökenttä alkaa supistua laidoilta kohti keskustaa. Alkuun potilaalla on käsitys, että hän näkee kuten ennenkin, sillä aivot pyrkivät hyödyntämään pienetkin rippeet näköinformaatiota.


title: Aljaksandr Andryjeuski

text: Aljaksandr Leanidavitš Andryjeuski (, , s. 10. elokuuta 1968 Minsk, Valko-Venäjän SNT, Neuvostoliitto) on valkovenäläinen entinen jääkiekkoilija ja nykyinen jääkiekkovalmentaja. Andryjeuski pelasi uransa aikana lukuisissa joukkueissa eri maissa, muun muassa SM-liigassa Hämeenlinnan Pallokerhossa neljän kauden ajan 1994–1998. Pelaajana Andryjeuski tunnettiin isokokoisena, ulottuvana pelaajana jonka saattoi laittaa kentälle tilanteeseen kuin tilanteeseen.


title: Aljaksandr Andryjeuski

text: Chicago Blackhawks varasi Andryjeuskin NHL:ään vuoden 1991 varaustilaisuudessa hänen pelatessaan Dynamo Moskovassa. Seuraavana vuonna hän siirtyi Pohjois-Amerikkaan IHL-joukkue Indianapolis Iceen tavoitteenaan pelipaikka Chicagon NHL-joukkueessa. Andryjeuski pääsi pelaamaan kuitenkin vain yhden NHL-ottelun. IHL:ssä otteluita kertyi myös Kalamazoo Wingsin joukkueessa.


title: Aljaksandr Andryjeuski

text: Pohjois-Amerikan-vierailunsa jälkeen Andryjeuski siirtyi kaudeksi 1994–1995 Suomeen SM-liigaan ja HPK:hon, jonka luottopelaajana hän pelasi neljän kauden ajan. Kaudella 1996–1997 joukkue voitti pronssia. Seuraavina vuosina Andryjeuski pelasi Italiassa ja Saksassa eri sarjatasoilla, kunnes päätti pelaajauransa keväällä 2003. Syksyllä 2009 Andryjeuski palkattiin KHL-joukkue Dynamo Minskin päävalmentajaksi kesken kauden erotetun Glen Hanlonin tilalle.


title: Aljaksandr Andryjeuski

text: Valko-Venäjän maajoukkueessa Andryjeuski pelasi useissa eri kisoissa vuosien 1995 ja 2002 välisenä aikana.


title: Tomáš Necid

text: Tomáš Necid (s. 13. elokuuta 1989 Praha) on tšekkiläinen jalkapalloilija, pelipaikaltaan hyökkääjä. Hän on seuratasolla pelannut kotimaansa lisäksi Venäjällä, Kreikassa, Alankomaissa, Turkissa ja Puolassa. Pisimpään hän on edustanut Venäjän valioliigassa pelaavaa TsSKA Moskovaa, jonne hän siirtyi kesällä 2009 edustettuaan aiemmin Slavia Prahaa ja Jablonec 97:ää. Tšekin maajoukkueessa Necid debytoi vuonna 2008 ja hän on pelannut 44 maaottelua ja tehnyt niissä 12 maalia.


title: Mišo Juzmeski

text: Mišo Juzmeski (Misho Yuzmeski) (mk Мишо Јузмески / Mišo Juzmeski, 1966, Ohrid, Makedonia) on makedonialainen kirjailija ja valokuvaaja.


title: Mišo Juzmeski

text: Hänen tarinoitaan ja muita kirjoituksia on julkaistu sanoma- ja aikakauslehdissä Makedoniassa ja ulkomailla. Hän on julkaissut useita kirjoja ja muita julkaisuja. Hänen ensimmäinen kirjansa, romaani, "Läpikulun sumu" on käännetty englanniksi, kun taas muita teoksia on käännetty bulgariaksi ja tšekiksi.


title: Mišo Juzmeski

text: Hän on osallistunut ryhmä-ja yksityisnäyttelyihin.


title: Mišo Juzmeski

text: Hän on työskentellyt oppaana ja tulkkina: hänen äidinkielensä on makedonia, mutta hän puhuu myös bulgariaa, hollantia, englantia, ranskaa, saksaa, italiaa, serbiaa ja espanjaa). Hän on myös radio- ja sanomalehtitoimittaja. Monta vuotta hän työskenteli kulttuuri-ja maaseutumatkailun kehityksen parissa.


title: Crigler–Najjarin oireyhtymä

text: Crigler–Najjarin oireyhtymä (CNS) on autosomissa resessiivisesti periytyvä äärimmäisen harvinainen sairaus, bilirubiinin konjugoitumishäiriö. Oireyhtymästä tunnetaan kaksi muotoa. Ykköstyypin kuvasivat vuonna 1952 Crigler ja Najjar. Kakkostyypin kuvasi vuonna 1962 Arias, ja sairaus tunnetaan myös Ariasin oireyhtymän nimellä. Ykköstyypille luonteenomaista on keltaisuutta aiheuttava hyperbilirubinemia ja siitä johtuva aivosairaus (kernikterus). Kakkostyypissä seerumin bilirubiinipitoisuus on alhaisempi ja kernikterus siten harvinaisempaa.


title: Crigler–Najjarin oireyhtymä

text: Crigler–Najjarin oireyhtymää on kuvattu kirjallisuudessa vain joitakin satoja tapauksia. Gilbertin oireyhtymä on paljon tavallisempi hyperbilirubinemian aiheuttaja.


title: Crigler–Najjarin oireyhtymä

text: Hoitamaton ykköstyypin Crigler–Najjar-oireyhtymä johtaa varhaiseen kuolemaan kernikteruksen takia.


title: René Bourque

text: René Gary Wayne Bourque (s. 10. joulukuuta 1981 Lac La Biche, Alberta, Kanada) on kanadalainen jääkiekkoilija, joka pelaa NHL-joukkue Columbus Blue Jacketsissa.


title: René Bourque

text: Bourquella on kova laukaus ja hänen rannelaukaustaan on verrattu Joe Sakicin vastaavaan. Bourque on myös kova kulmavääntäjä.


title: René Bourque

text: Bourquen kasvattajaseura on St. Albert Saints. Hän pelasi siellä vuoteen 2000 saakka, ja sen jälkeen Bourque kävi vuodet 2000–2004 Wisconsinin yliopistoa. Bourquea ei koskaan varattu NHL:ään. Hän siirtyi kaudeksi 2004–2005 Chicago Blackhawksin organisaatioon, mutta pelasi kauden farmijoukkue Norfolk Admiralsissa NHL:n työsulun takia. Bourque valittiin AHL:n parhaaksi tulokkaaksi. Kauden 2005–2006 Bourque pelasi kokonaan NHL:ssä, ja hän teki 77 ottelussa tehot 16+18=34.


title: René Bourque

text: Bourque siirtyi kolmen Chicagossa vietetyn kauden jälkeen Calgary Flamesiin kaudeksi 2008–2009, jolloin Bourque teki läpimurtonsa tehtyään 58 ottelussa tehot 21+19=40. Kausi jäi kuitenkin lyhyeksi hänen loukkaannuttua tammikuussa 2009. Myös kausi 2006–2007 jäi 44 ottelun mittaiseksi niskavamman takia. Helmikuussa 2010 Bourque solmi Calgaryn kanssa kuusivuotisen, 20 miljoonan dollarin jatkosopimuksen. Bourque saa sopimuskauden kahdesta ensimmäisestä kaudesta 2010–2012 kahdeksan miljoonaa dollaria. Bourque pelasi Flamesissa tammikuulle 2012, jolloin hänet kaupattiin Montreal Canadiensiin. Samassa vaihtokaupassa Flames sai Michael Cammallerin, Karri Rämön pelaajaoikeudet ja viidennen kierroksen . Canadiensiin meni Bourquen ohella Patrick Holland ja toisen kierroksen .


title: René Bourque

text: WHL:n sijaan Bourque pelasi juniorikiekkoa AJHL-joukkue St. Albert Saintsissa säilyttäen NCAA -kelpoisuuden. Hän teki 44 maalia ja 81 pistettä ollen joukkueen sisäisen pistepörssin toinen kaudella 1999–2000. Hänet nimettiin AJHL:n tulokkaiden tähdistöön sekä ehdokkaaksi vuoden tulokkaaksi. Tästä huolimatta häntä ei varattu NHL:ään.


title: René Bourque

text: AJHL:n jälkeen Bourque siirtyi collegeen neljäksi vuodeksi pelaamaan Wisconsin Badgersiin. Hän oli joukkueen paras maalintekijä 19 maalilla sekä paras pistemies 27 tehopisteellään kaudella 2002–2003 ja tuli valituksi joukkueen arvokkaimmaksi pelaajaksi. Bourque oli myös seuraavalla kaudella joukkueensa ykkönen 16 maalilla ja 34 pisteellä. Hänelle annettiin Ivan B. Williamson Scholastic Award vuoden pelaajana.


title: René Bourque

text: Valmistumisensa jälkeen Bourque teki 29. heinäkuuta 2004 vapaana agenttina tulokassopimuksen Chicago Blackhawksin kanssa. Hänet lähetettiin Chicagon AHL:ssä pelaavaan farmijoukkue Norfolk Admiralsiin kaudeksi 2004–2005. Hän teki Norfolkin seuraennätyksen iskemällä 33 maalia ja oli joukkueen paras pistemies 60 tehopisteellään. Hänet palkittiin vuoden tulokkaalle annettavalla Dudley "Red" Garrett Memorial Awardilla. Lisäksi hänet valittiin tulokkaiden joukkueeseen ja hän pelasi Team Canadan paidassa vuoden 2005 AHL:n tähdistöottelussa, jossa hän voitti kovin laukaus -kilpailun.


title: René Bourque

text: Bourque liittyi Chicago Blackhawksiin kauden 2005–2006 alussa. Hän teki ensimmäisen maalinsa debyyttiottelussaan 5–3 -tappiossa Mighty Ducks of Anaheimille. Yhteensä hän teki tulokaskaudellaan 16 maalia ja 34 pistettä ollen joukkueen sisäisen pistepörssin neljäs. Myöhemmin Bourque ja Chicago tekivät kahden vuoden jatkosopimuksen. Hänen kausi 2006–2007 oli loukkaantumisten täyttämä. Hän pelasi vain 44 ottelua, joissa teki seitsemän maalia. 12. marraskuuta 2006 Bourque kiidätettiin sairaalaan hänen saatuaan Columbus Blue Jacketsia vastaan pelatussa ottelussa Nikolai Žerdevin luistimesta viillon niskaansa. Blackhawks ilmoitti tämän jälkeen hänen olevan kolmesta kuuteen viikkoa sivussa. Bourque piti itseään onnekkaana palatessaan neljän viikon jälkeen pelaamaan, sillä hän ei olisi ehkä selviytynyt, mikäli haava olisi ollut pari millimetriä syvempi.


title: René Bourque

text: Vain kaksi viikkoa paluunsa jälkeen Bourque joutui uudelleen sivuun murrettuaan nilkkansa 31. joulukuuta 2006. Hän palasi kokoonpanoon lähes kahden kuukauden poissaolon jälkeen 21. helmikuuta 2007. Loukkaantumiset haittasivat myös kautta 2007–2008, jolloin hän oli kauden alun sivussa nivusvamman vuoksi, jonka jälkeen hän tippui marraskuussa pois kokoonpanosta peukalovamman vuoksi kuukaudeksi. Paluunsa jälkeen hän pelasi loppukauden ajan ja tilille kertyi 62 peliä sekä kymmenen maalia ja 14 syöttöä.


title: René Bourque

text: Heinäkuun ensimmäisenä päivänä 2008 Bourque kaupattiin Calgary Flamesiin vaihdossa toisen kierroksen varausvuoroon . Calgary teki hänen kanssaan nopeasti kahden vuoden sopimuksen. Calgaryssa hän teki uransa ensimmäisen hattutempun Ottawa Senatorsin verkkoon 27. joulukuuta 2008 pelatussa ottelussa. Hän nyrjäytti nilkkansa ja oli runkosarjan kaksi viimeistä kuukautta loukkaantuneena. Vaikka hän pelasi vain 58 ottelua, hän kuitenkin onnistui ensimmäisen kerran urallaan rikkomaan kahdenkymmenen maalin rajan minkä lisäksi hän teki ennätyksensä 40 pisteellä. Hän palasi pelaamaan vuoden 2009 pudotuspeleihin entistä seuraansa Chicago Blackhawksia vastaan. Häneltä jäi yksi sarjan ottelu väliin vammojen uusiutumisen vuoksi. Tämän jälkeen hänen nilkkansa korjattiin leikkauksella.


title: René Bourque

text: Bourque jatkoi kaudella 2009–2010 Calgaryssa, jossa johti joukkueen sisäistä pistepörssiä vielä marraskuun lopussa, kunnes loukkaantui jälleen. Hän palasi kentälle kahden viikon kuluttua tästä oltuaan sivussa kuudesta ottelusta. Bourque teki kauden päätteeksi uransa parhaat lukemat viimeistellen 27 maalia ja saaden 31 syöttöä sekä 58 pistettä ja plus/miinus -lukeman +7. Kauden päätteeksi hänet kutsuttiin pelaamaan Kanadan maajoukkueeseen maailmanmestaruuskilpailuihin. Niissä hän teki seitsemässä ottelussa yhden maalin ja antoi yhden maaliin johtaneen syötön Kanadan sijoituttua seitsemänneksi.


title: René Bourque

text: Helmikuussa 2010 Bourque teki kuuden vuoden mittaisen ja 3.3 miljoonaa dollaria kaudessa tuottaneen sopimuksen Calgaryn kanssa. Flames katsoi Bourquen olleen organisaation paras pelaaja. Epäjohdonmukaisesta pelaamisesta huolimatta Bourqueta pidettiin Calgaryn hyökkäyspään pahimpina uhkina. Hän pelasi vuoden 2011 Heritage Classicissa, jossa teki kaksi maalia Calgaryn voittaessa Montreal Canadiensin lukemin 4–0. Kauden päätteeksi hän oli joukkueen toiseksi paras maalintekijä 27 osumallaan.


title: René Bourque

text: Bourque sai paljon mediahuomiota kaudella 2011–2012. Hän pelasi huonon alkukauden, jonka jälkeen Hockey Night in Canadan kommentaattori Kelly Hrudey kyseenalaisti Bourquen omistautumisen ja sanoi, ettei Bourque välitä pelistä. Hänen joukkuetoverinsa kuitenkin puhuivat hänen puolestaan. Hänet asetettiin kahdesti pelikieltoon kuukauden sisällä sääntöjen vastaisten taklauksien vuoksi. Ensimmäinen pelikielto oli kahden ottelun mittainen ja tuli 19. joulukuuta 2011 hänen taklattua Chicago Blackhawksin Brent Seabrookia takaapäin. Toinen pelikielto toi viiden ottelun katsomokomennuksen, kun hän iski Washington Capitalsin Nicklas Bäckströmiä kyynärpäällä päähän 4. tammikuuta 2012 pelatussa pelissä. Kyseinen ottelu oli viimeinen, jonka Bourque pelasi Calgaryssa. Hänet kaupattiin Patrick Hollandin ja toisen kierroksen varausvuoron kanssa Montreal Canadiensiin vaihdossa Michael Cammalleriin, Karri Rämöön ja viidennen kierroksen varaukseen.


title: René Bourque

text: Yhteensä Calgaryssa ja Montrealissa Bourque sai 18 maalia ja 24 pistettä, jotka olivat hänen alhaisimmat tilastonsa neljään vuoteen. Bourquen kauden 2012–2013 aloitus viivästyi hänen kärsiessään kesäkaudella leikkauksella hoidetusta vammasta.


title: René Bourque

text: 9. marraskuuta 2014 maalittoman 13 ottelun jälkeen Bourque asetettiin waiver -listalle. Hän oli tällöin saanut kaksi syöttöpistettä ja hänen plus/miinus -lukemansa oli miinuksella yhdeksän osuman verran. 10. marraskuuta hänet lähetettiin farmijoukkue Hamilton Bulldogsiin, kun yksikään muu joukkue ei poiminut häntä itselleen waiver -listalta. Montrealin organisaatiosta Bourque lähti 20. marraskuuta 2014, kun hänet kaupattiin Anaheim Ducksiin vaihdossa Bryan Alleniin.


title: René Bourque

text: Bourque on Métis. Bourque ei ole sukua jääkiekkoilija Ray Bourquelle, mutta nyrkkeilijä Wayne Bourque on hänen serkkunsa.


title: Paweł Woicki

text: Paweł Woicki (s. 29. kesäkuuta 1983) on puolalainen lentopalloilija. Hän edustaa kaudella 2009/2010 Delecta Bydgoszczin joukkuetta. Pelipaikaltaan hän on passari.


title: Paweł Woicki

text: Woicki on pelannut koko uransa ajan puolalaisissa seurajoukkueissa. Hän kuuluu myös Puolan maajoukkueeseen missä hän oli voittamassa mm. vuoden 2009 Euroopan mestaruutta. Hän pelasi joukkueessa myös 2008 Pekingin olympialaisissa.


title: Paweł Woicki

text: 183 senttimetriä pitkän ja 75 kilogramman painoisen Woickin hyökkäysulottuvuus on 315 cm ja torjuntaulottuvuus 305 senttimetriä.


title: Igor Badamšin

text: Igor Gainiahmetovitš Badamšin (, 12. kesäkuuta 1966 Lesnoi, Sverdlovskin alue, Neuvostoliitto – 24. tammikuuta 2014 Wisconsin, Yhdysvallat) oli venäläinen maastohiihtäjä, joka edusti uransa aikana Neuvostoliittoa ja Venäjää.


title: Igor Badamšin

text: Badamšin sijoittui Lahden MM-kilpailuissa 1989 50 kilometrin vapaan hiihtotavan kilpailussa viidenneksi. Val di Fiemmen MM-kisoissa 1991 hän oli 10 kilometrin perinteisen tyylin kilpailussa kahdeksas, 30 kilometrillä kolmastoista ja Neuvostoliiton viestijoukkueen jäsenenä viides.


title: Igor Badamšin

text: Badamšin hiihti Falunin MM-kilpailuissa 1993 toisen osuuden pronssia saaneessa Venäjän 4 × 10 kilometrin viestijoukkueessa. 30 kilometrin perinteisen hiihtotavan kilpailussa hän sijoittui viidenneksi. Lillehammerin olympialaisissa 1994 hän oli 50 kilometrillä neljästoista.


title: Igor Badamšin

text: Badamšin sijoittui Calgaryn 50 kilometrin perinteisen hiihtotavan maailmancup-kilpailussa toiseksi joulukuussa 1989.


title: Igor Badamšin

text: Badamšin kuoli 47-vuotiaana sydänkohtaukseen hiihtoladulla Yhdysvaltain Wisconsinissa, jossa hän oli asunut viimeisinä vuosinaan.


title: Piotr Gacek

text: Piotr Gacek (s. 16. syyskuuta 1978) on puolalainen lentopalloilija. Hän on pelannut vuodesta 2008 lähtien kotimaassaan Skra Bełchatówin joukkueessa. Pelipaikaltaan hän on libero.


title: Piotr Gacek

text: Gacek on kuulunut pitkän aikaa liberona myös Puolan maajoukkueeseen, jossa hän on saavuttanut muun muassa EM-kultaa ja MM-hopeaa.


title: Piotr Gacek

text: Gacekin hyökkäysulottuvuus on 315 senttimetriä ja torjuntaulottuvuus 305 senttimetriä. Hän on 185 senttimetriä pitkä ja painaa 78 kilogrammaa.


title: Zambezia

text: Zambezia on maakunta Mosambikin keskiosassa. Sen pinta-ala on 103 127 neliökilometriä ja arvioitu asukasluku vuonna 2006 oli noin 3 795 000. Niinpä se on väkiluvultaan Mosambikin suurin maakunta, mutta naapurimaakunta Nampula on väkiluvultaan hyvin lähellä. Maakunnan pääkaupunki Quelimane sijaitsee rannikolla.


title: Zambezia

text: Suuri osa maakuntaa on Sambesijoen valuma-aluetta. Rannikolla on mangrovemetsää. Maakunta tunnetaan lukemattomista kookospalmuistaan ja teeviljelmistään. Siellä on myös suosittu valkohiekkainen rantalomakohde Praia de Zalala.


title: Zambezia

text: Zambeziassa on kuumia lähteitä Morumbalassa, Lugelassa ja Biéssä. Sambesijoen suulla sijaitseva Chinde on entinen sokerintuotannon keskus, ja ilmeisesti Zambezian vanhin asutuskeskus.


title: Rotorin oireyhtymä

text: Rotorin oireyhtymä on autosomissa resessiivisesti periytyvä sairaus, jonka merkkejä ovat varsinkin konjugoituneen bilirubiinin korkea pitoisuus seerumissa ja tämän aiheuttama ikterus. Rotorin oireyhtymästä kärsivillä konjugoituneen bilirubiinin kuljetus maksasoluissa on häiriintynyt. Sairaus on nimetty Arturo Belleza Rotorin mukaan. Arturo Belleza Rotor kumppaneineen kuvasi sairauden vuonna 1948. Oireyhtymää tavataan varsinkin Filippiineillä. Se on maailmanlaajuisesti äärimmäisen harvinainen. Rotorin oireyhtymän ennuste on hyvä, ellei sen kanssa esiinny muuta maksasairautta.


title: Ladislav Benýšek

text:
Ladislav Benýšek (s. 25. maaliskuuta 1975 Olomouc, Tšekkoslovakia) on tšekkiläinen jääkiekkopuolustaja ja kaksinkertainen maailmanmestari, joka pelaa Italian Serie A:n Asiago Hockey AS:ssä. Hän on Edmonton Oilersin 11. kierroksen varaus vuodelta 1994 ja on pelannut Oilersin ja Minnesota Wildin riveissä yhteensä 161 NHL-ottelua ja tehnyt niissä tehot 3+12=15. Jäähyminuutteja Benýšek on kerännyt 74.
Benýšek pelasi ensimmäiset miesten pelinsä HC Olomoucissa kaudella 1992–1993. Hän on pelannut myös HC Sparta Prahassa ja yhteensä 230 Tšekin Extraligan ottelua. Hän voitti Tšekin mestaruuden keväinä 2000 ja 2007.


title: Ladislav Benýšek

text: Edmonton Oilersin varaama Benýšek pelasi Oilersin organisaatiossa kausina 1994–1995 sekä 1997–1998, jolloin sai tililleen 2 NHL-ottelua. Muuten hän pelasi vain farmissa. Benýšek on pelannut kolmet MM-kilpailut, joista on voittanut kaksi kultaa (1999, 2000) ja yhden pronssin (1997). Benýšek palasi NHL:ään ja siirtyi Minnesota Wildiin vuonna 2000. Benýšek viihtyi Wildin organisaatiossa neljä kautta ja pelasi siellä 159 ottelua. Hän pelasi kauden 2002–2003 enimmäkseen farmijoukkue Houston Aerosissa. Peruspuolustajan yhden kauden piste-ennätys NHL:ssä on 8 pistettä kaudelta 2001–2002.


title: Ladislav Benýšek

text: Kauden 2003–2004 Benýšek pelasi jääkiekon SM-liigan HIFK:ssa ja voitti SM-pronssia. Kausina 2004–2005 ja 2005–2006 hän pelasi ainoastaan syksyllä. 2004–2005 Benýšek jäi vähemmälle peliajalle HIFK:ssa ja siirtyi loppukaudeksi HockeyAllsvenskanin Leksands IF:ään, jota oli nostamassa takaisin Elitserieniin. Benýšek palasi HIFK:hon lokakuun puoleenväliin asti kestävällä sopimuksella verotussyistä ja palasi loppukaudeksi Leksandiin.


title: Ladislav Benýšek

text: Kauden 2006–2007 Benýšek pelasi Sparta Prahassa, jossa voitti Tšekin mestaruuden. Kauden 2007–2008 hän pelasi ranskalaisessa Dragons de Rouenissa, jossa Benýšek voitti Ligue Magnusin mestaruuden ja kauden 2008–2009 hän pelasi Tanskan AL-Bank Ligaenin Totempo HvIK:ssa. Kaudella 2009–2010 Benýšek edusti Serie A:n HC Fassaa. Marraskuussa 2010 hän siirtyi vapaana agenttina pelaamaan samaa liigaa Asiago Hockey AS:n joukkueeseen. Keväällä 2011 Benýšek voitti Italian mestaruuden.


title: Ladislav Benýšek

text: Kauden 2011–2012 Benýšek aloitti Italian Serie A2:n SV Kalternissa. Hän palasi tammikuussa Italian pääsarjaan, kun hän teki sopimuksen HC Valpellicen kanssa.


title: Zbigniew Bartman

text: Zbigniew Bartman (s. 4. toukokuuta 1987) on puolalainen lentopalloilija, pelipaikaltaan yleispelaaja. Kaudella 2009 hän pelasi Venäjällä Gazprom Surgutin joukkueessa ja kaudella 2009–2010 Italiassa Prisma Taranton joukkueessa. Vuonna 2010 hän palasi kotimaahansa AZS Politechnika Warszawan joukkueeseen. Hän on 198 senttimetriä pitkä ja painaa 83 kg. Bartmanin torjuntaulottuvuus on 335 senttimetriä ja hyökkäysulottuvuus 365 senttimetriä.


title: Zbigniew Bartman

text: Bartman on pelannut Venäjän, Italian ja Puolan lisäksi ammattilaisena myös ja Turkissa. Puolan maajoukkueessa hän pelasi ensi kertaa vuonna 2008 ja voitti joukkueessa EM-kultaa vuonna 2009.


title: Matti Harju

text: Matti Olavi Harju (s. 14. heinäkuuta 1943 Tampere) on suomalainen jääkiekkoilija. Hän pelasi keskushyökkääjänä vuosina 1961–1970 Tampereen Ilveksessä (1961–1964), porilaisessa RU-38:ssa (1964–1967), lahtelaisessa Upon Pallossa (1967–1969) ja uransa viimeisen kauden 1969–1970 Helsingin IFK:ssa. Harju voitti Suomen mestaruuden vuosina 1962, 1967 ja 1970 sekä SM-pronssia 1963 ja 1964.


title: Matti Harju

text: Harju pelasi myös kahdet MM-kilpailut (1967 ja 1969) ja Grenoblen olympiakisoissa 1968.


title: Sinisthra

text: Sinisthra on suomalainen metalli-yhtye. Sinisthra perustettiin vuonna 1999 ja alun perin yhtye tunnettiin nimellä Nevergreen. Nimi vaihdettiin sittemmin Sinisthraksi joka pohjautuu italian kielen sanaan sinistra joka tarkoittaa "vasemmalla puolella" mutta on myös vertauskuva luovuudelle, naiseudelle, yksilöllisyydelle ja yleiselle vapaalle-ajattelulle, ilman onttoa "saatanallista" tai muuta uskonnollista merkitystä. Sanoituksissa vältellään yleisimmin käytettyjä teemoja ja niissä käsitellään enemmänkin henkilökohtaisia ja intiimejä aiheita.


title: Sinisthra

text: Studioalbumit


title: Sinisthra

text: EP:t


title: Sinisthra

text: Singlet


title: Borussia-Park

text: Stadion im Borussia-Park on jalkapallon Bundesliigaseura Borussia Mönchengladbachin kotistadion. Stadionin kapasiteetti on 54 067.


title: Mont Richard-Molard

text: Mont Richard-Molard on Nimbavuorten korkein huippu (1 752 metriä) Guinean ja Norsunluurannikon rajalla. Se on sekä Guinean että Norsunluurannikon korkein kohta.


title: Mont Richard-Molard

text: Vuori on nimetty ranskalaisen maantieteilijän Jacques Richard-Molardin mukaan, joka kuoli onnettomuudessa Nimbavuorilla vuonna 1951. Huipusta käytetään myös koko vuoriston mukaan nimeä "Mont Nimba" tai . Aiemmin on käytetty nimeä "Mount Nouon".


title: Niklas Andersen

text: Niklas Andersen (s. 4. elokuuta 1988 Frankfurt am Main) on saksalainen jalkapalloilija, joka pelaa Werder Bremenissä, Saksan Bundesliigassa.


title: Niklas Andersen

text: Andersen on Norjan maajoukkueessa pelanneen ja Bundesliigan maalikuninkuuden kaudella 1989–1990 voittaneen Jørn Andersenin poika.


title: Carolin tauti

text: Carolin tauti on äärimmäisen harvinainen sairaus, jossa maksan sisäiset sappitiet ovat laajentuneet ilman, että sapen kulku olisi estynyt. Harvoissa tapauksissa laajeneminen koskee myös maksan ulkopuolisia sappitiehyitä. Jacques Caroli kuvasi vuonna 1958 mukaansa nimetyn sairauden, joka on kuvattu kirjallisuudessa vasta noin sata kertaa.


title: Carolin tauti

text: Carolin tauti on synnynnäinen ja perinnöllinen mutta usein pitkään oireeton. Sairaus voi myöhemmin aiheuttaa kolangiitteja eli sappitietulehduksia, joihin saattaa liittyä esimerkiksi kipua vatsassa, korkeaa kuumetta, hepatomegaliaa ja ikterusta. Carolin tauti voidaan havaita ultraäänitutkimuksen avulla.


title: Carolin tauti

text: Carolin taudin komplikaatiot voivat olla vakaviakin. Keskeisiä riskejä ovat kolangiittien taipumus uusiutua, kasvanut kolangiokarsinooman eli sappitiesyövän vaara ja maksan sisäisten paiseiden kehittymisen vaara. Arviolta 7 % potilaista saa sappitiesyövän.


title: Bangor City FC

text: Bangor City Footbal Club on vuonna 1876 perustettu jalkapalloseura Walesin Bangorista. Sen joukkue pelaa Walesin valioliigassa.


title: Bangor City FC

text: Bangor City on voittanut Walesin liigamestaruuden kolmesti ja Walesin cupin kahdeksasti. Se on pelannut myös useita euro-otteluita Eurooppa-liigassa, Cup-voittajien cupissa, UEFA-cupissa ja Intertoto-cupissa.


title: Tytön ja laivaston puolesta

text: Tytön ja laivaston puolesta (, myös "Hold 'Em Navy") on yhdysvaltalainen elokuva vuodelta 1937. Se kertoo kahdesta laivastossa työskentelevästä jalkapalloilijasta, jotka ihastuvat samaan tyttöön.


title: Luhdanmäen rautatiesilta

text: Luhdanmäen rautatiesilta (Luhdanmäen ratasilta) sijaitsee Lahden oikoradalla Hollolan ja Orimattilan rajalla noin kaksi kilometriä Herralasta itään. Silta on 550,8 metriä pitkä, ja se on Suomen kolmanneksi pisin rautatiesilta Kytömaan ja Piijoen siltojen jälkeen. Silta ylittää seututie 140:n ja Luhdanjoen, joka on yksi Porvoonjoen haaroista.


title: Luhdanmäen rautatiesilta

text: Silta on kaksiraiteinen ja varustettu kahdella kiskonliikuntalaitteella. Luhdanmäen sillan arkkitehtisuunnittelu on arkkitehtitoimisto Jussi Tervaojan ja sen rakennesuunnitelusta vastasi SuunnitteluKortes.


title: Luhdanmäen rautatiesilta

text: Silta on tyypiltään jännitetty jatkuva teräsbetoninen kotelopalkkisilta. Liikenneviraston "Liikenneviraston sillat 1.1.2015" -julkaisussa on Luhdanmäen ratasillan pituudeksi ilmoitettu 548,4 metriä.


title: Esko Kaonpää

text: Esko Antero Kaonpää (4. heinäkuuta 1942 Tampere – 9. tammikuuta 2002 Tampere) oli suomalainen jääkiekkoilija. Hän pelasi SM-sarjassa vuosina 1959–1972 ja voitti kaksi Suomen-mestaruutta. Vuosina 1970 ja 1971 hän voitti Itävallan mestaruuden Klagenfurtin joukkueessa. Kauden 1975–1976 hän pelasi italialaisessa HC Auronzossa. Suomen maajoukkueessa hän pelasi 21 maaottelua.


title: Esko Kaonpää

text: Kaonpää edusti SM-sarjassa Tampereen Ilvestä vuosina 1959–1963 ja uudelleen kaudella 1971–1972, Helsingfors IFK:ta vuosina 1964–1966 ja Tampereen Tapparaa vuosina 1966–1969. Hän pelasi SM-sarjassa yhteensä 182 ottelua, joissa hänen tehopisteensä olivat 77 + 58 = 135 ja jäähymääränsä 183 minuuttia. Hän voitti Suomen-mestaruuden vuosina 1962 ja 1972 sekä saavutti lisäksi yhden SM-pronssin.


title: Esko Kaonpää

text: Pelaamissaan 21 maaottelussa Kaonpää teki kuusi maalia ja antoi viisi maalisyöttöä. Hän edusti Suomea Innsbruckin olympialaisissa 1964.


title: Fountainin oireyhtymä

text: Fountainin oireyhtymä on äärimmäisen harvinainen sairaus. Se aiheuttaa kuuroutta, keskitasoisen tai vaikean kehitysvammaisuuden, tukirakenteen poikkeavuuden, karkeat kasvonpiirteet sekä huulten ja poskien etenevän turpoamisen. Turvonneisuus johtuu ihonalaisten kudosten ödeemasta ja kuurous sisäkorvan simpukan vauriosta. Tyypillisesti vammautuneiden kädet ovat lyhyet ja paksut. Fountain kuvasi ensimmäiset neljä tapausta vuonna 1974.


title: Fountainin oireyhtymä

text: Fountainin oireyhtymä ilmeisesti periytyy autosomissa resessiivisesti.


title: Unohtumaton rakkaus

text: Unohtumaton rakkaus on yhdysvaltalainen elokuva vuodelta 1957. Cary Grant ja Deborah Kerr esittävät paria, jotka tapaavat valtamerialueksella ja rakastuvat, vaikka ovat kumpikin tahollaan kihloissa. Elokuva on nimetty yhdeksi kaikkien aikojen .


title: Likert-asteikko

text: Likert-asteikko on kyselylomakkeissa käytettävä vastausasteikko. Asteikossa on joukko asenneväittämiä, jotka ilmaisevat sekä kielteistä että myönteistä asennetta kyseiseen kohteeseen, ja vastaajat arvioivat niitä viisiportaisella asteikolla, jonka vastausvaihtoehdot ovat esimerkiksi:Väittämät voidaan laatia myös niin, että vastaaja voi ilmoittaa tyytyväisyytensä asiaan ("erittäin tyytyväinen - jokseenkin tyytyväinen - ei tyytyväinen eikä tyytymätön - jokseenkin tyytymätön - erittäin tyytymätön") tai arvioi vaikkapa saamaansa palvelua kuvaavia väittämiä asteikolla "erittäin hyvä - melko hyvä - ei hyvä eikä huono - melko huono - erittäin huono". Asteikon kehitti Rensis Likert 1930-luvulla. Suomalaisissa kyselyissä näkee käytettävän myös neliportaista asteikkoa, josta keskimmäinen vaihtoehto puuttuu.


title: Likert-asteikko

text: Lisäksi asteikoissa käytetään vaihtoehtoa 'en osaa sanoa' (EOS) tai 'en osaa sanoa/ei koske minua'. Tämä vaihtoehto ei ole neutraali, Likert-asteikon keskimmäinen vaihtoehto. Valitsemalla vaihtoehdon 'en osaa sanoa' vastaaja ei ehkä tiedä asiasta, hän ei ehkä halua ottaa kantaa tai väittämään annetut vaihtoehdot eivät muutoin kuvaa hänen ajatuksiaan. EOS tulee sijoittaa lomakkeessa Likert-asteikon ulkopuolelle, viimeiseksi vaihtoehdoksi.


title: Roma Volley

text: Roma Volley oli italialainen lentopalloseura, joka lopetti toimintansa vuonna 2002 talousvaikeuksien johdosta. Vuonna 2000 joukkue voitti sekä Italian liigamestaruuden että CEV Cupin.


title: Roma Volley

text: Vuonna 2006 roomalaista edustuslentopallotoimintaa perustettiin jatkamaan M. Roma Volley -niminen joukkue.


title: Roma Volley

text: Vuonna 2015 Roma Volley perustettiin uudelleen. Se aloitti miesten B2 sarjassa uuden sponsorin turvin.


title: My Friend Irma

text: My Friend Irma oli yhdysvaltalainen radiokomediasarja, jota CBS esitti 1947–1957. CBS esitti myös siihen pohjautuvaa televisiosarjaa 1952–1954. Sarjan loi Cy Howard.


title: My Friend Irma

text: Sekä radio- että televisiosarjan pääosissa olivat Marie Wilson ja Cathy Lewis, jotka näyttelivät ystäviä ja asuintoveruksia Irma Petersonia ja Jane Stacya. Irma oli stereotyyppinen tyhmä blondi, ammatiltaan pikakirjoittaja. Jane puolestaan oli looginen ja luotettava. Sarjan radioversio oli hyvin suosittu, ja sen Hooper ratings oli keskimäärin yli 20.


title: My Friend Irma

text: Sarjan pohjalta tehtiin myös vuonna 1949 elokuva "Tontut toverukset" ("My Friend Irma"), ja siihen seuraavana vuonna ilmestynyt jatko-osa "Tontut toverukset lännessä" ("My Friend Irma Goes West"). Vastoin odotuksia ensimmäisessä elokuvassa yleisön huomio kiintyi pääosanesittäjän sijasta sivuosissa näytelleisiin uusiin näyttelijöihin Dean Martiniin ja Jerry Lewisiin, ja jatko-osassa Irma Petersonin rooli siirrettiinkin taka-alalle.


title: TCS Smash

text: TCS Smash eli Turun Cheerleadingseura Smash ry on vuonna 2000 perustettu turkulainen kilpacheerleadingiin erikoistunut urheiluseura.


title: TCS Smash

text: Smash aloitti toimintansa paikallisen salibandyseura FBC:n cheerleadereina ja omana rekisteröitynä yhdistyksenään vuonna 2000. Perustajien taustalla kokemusta oli kertynyt Turku Trojansinssa sekä Turun Naisvoimistelijoissa. Ensimmäisen puolen vuoden ajan seura toimi nimellä Starlight Cheerleading & Dance Team, mutta nimi muutettiin pian ytimekkäämmäksi. Ensimmäisten vuosien aikana mukana oli noin 20 tyttöä.


title: TCS Smash

text: Vuosi 2008 oli merkityksellinen vuosi seuralle, koska naisten edustusjoukkue Dragons voitti ensimmäisen SM- ja EM-kultansa naisten cheer-sarjassa.


title: TCS Smash

text: Turun Cheerleadingseura Smash on Varsinais-Suomen suurin kilpacheerleadingiin erikoistunut seura, jossa voi harrastaa sekä cheerleadingia että cheertanssia. Seurassa urheilee tällä hetkellä noin 600 lasta, nuorta ja aikuista, joiden valmennuksesta vastaa noin 70 innokasta ja osaavaa valmentajaa. Lisäksi osa-aikaisesti seurassa työskentelevät tuntiperusteinen hallivalvoja sekä kilpa- ja edustusjoukkueiden valmennusvastaavaa. Päätoimisesti tällä hetkellä työskentelevät toiminnanjohtaja, seurakoordinaattori, valmennuskoordinaattori ja päävalmentaja.


title: TCS Smash

text: Seuralla on omat 1400 neliömetrin kokoiset harjoitustilat Manhattan Sport Centerillä Turun keskustan lähistöllä. Harjoitustiloista löytyvät mm. joustokanveesi sekä keväällä 2019 rakentuva volttimonttu ja ilmavolttirata.


title: TCS Smash

text: Seurassa lasten ja nuorten urheilu on laadukasta ja innostavaa, mistä kertoo muun muassa seuralle myönnetty Olympiakomitean Tähtiseura-status. Seuran kehitykseen onkin viime vuosien aikana panostettu ja kehitystyö on näkynyt konkreettisesti esimerkiksi olosuhteen kehittymisessä sekä kokopäiväisten työntekijöiden rekrytoinneissa niin hallinnon kuin valmennuksenkin puolelle.


title: TCS Smash

text:
Turun Cheerleadingseura Smash haluaa olla aktiivinen suunnannäyttäjä suomalaisessa urheiluseurakentässä ja kehittää toimintaansa entisestään, jotta jäsenistö – harrastajat ja urheilijat – voivat seurassa mahdollisimman hyvin.
Lisäksi seura järjestää lähikuntatoimintaa Turussa Paattisilla ja Pääskyvuoressa sekä Salossa ja Vehmaalla. Lähikuntatoiminnan ryhmät ovat kerran viikossa kokoontuvia harrasteryhmiä. Lähikuntatoiminnan ryhmät ovat tarkoitettu matalan kynnyksen toiminnaksi. Ryhmien toimintaan voi osallistua ilman aikaisempaa lajikokemusta tai muuta liikunnallista taustaa. Tuntien tavoitteena on herättää kiinnostusta cheerleadingiin ja cheertanssiin, ja siksi ryhmät tarjoavat hyvän mahdollisuuden lajien harrastamiseen ja alkeiden opetteluun.


title: TCS Smash

text: Tässä mainintoja kansallisella ja kansainvälisellä tasolla saavutetuista mitaleista


title: HMS Intrepid (D10)

text: HMS Intrepid (viirinumero D10) oli Britannian Kuninkaallisen laivaston I-luokan hävittäjä, joka palveli toisessa maailmansodassa.


title: HMS Intrepid (D10)

text: Alus tilattiin lokakuussa 1935 J. Samuel White and Companyltä Cowesista osana vuoden 1935 laivasto-ohjelmaa. Sen köli laskettiin 6. tammikuuta 1936 ja alus laskettiin vesille 17. joulukuuta 1936. Aluksen tilauksen mukaiset valmistuskustannukset olivat 258 965 puntaa ilman Amiraliteetin toimittamia ase- ja viestijärjestelmiä.


title: HMS Intrepid (D10)

text: "HMS Intrepid" palveli toisen maailmansodan syttyessä Välimeren laivaston 3. Hävittäjälaivueessa, joka oli 3. syyskuuta 1939 matkalla Gibraltarilta Maltalle. Alus siirrettiin 11. syyskuuta läntisen reitin alaisuuteen sukellusveneidentorjuntaan.


title: HMS Intrepid (D10)

text: Alus suojasi 17. syyskuuta lentotukialus "HMS Courageousia", mistä se määrättiin vielä samana päivänä etsimään kauppa-aluksen havaitsemaa sukellusvenettä. Aluksen palatessa etsintämatkalta se osallistui seuraavana päivänä torpedoidun lentotukialuksen miehistön pelastamiseen.


title: HMS Intrepid (D10)

text: "HMS Intrepid" upotti 14. lokakuuta Irlannin lounaispuolella Saksan laivaston sukellusveneen "U-45":n yhdessä "HMS Inglefieldin", "HMS Icaruksen" ja "HMS Ivanhoen" kanssa (). Alus liitettiin 21. lokakuuta Kotilaivaston 5. Hävittäjälaivueeseen suojaamaan laivaston aluksia niiden siirtyessä Scapa Flow’sta Loch Eween taistelulaiva "HMS Royal Oakin" upottamisen jälkeen.


title: HMS Intrepid (D10)

text: Alus määrättiin siirtymään marraskuussa 20. Hävittäjälaivueeseen muodostettaessa kotivesien miinoitusyksikkö. Se siirrettiin 14. marraskuuta Chathamissa telakalle muutettavaksi miinalaivaksi. Alus liittyi 13. joulukuuta uuteen laivueeseensa oltuaan testaamassa miinoitusjärjestelmiään Solentissa.


title: HMS Intrepid (D10)

text: "HMS Intrepid" osallistui 17. joulukuuta ensimmäiseen miinoitusoperaatioonsa Emsin suistossa "HMS Ivanhoen" kanssa (operaatio IB). Alus laski 30. joulukuuta ensimmäiset miinansa itäiseen sulkuun "HMS Ivanhoen" kanssa (operaatio LA).


title: HMS Intrepid (D10)

text: "HMS Intrepid" miinoitti tammikuun alussa Heligoland Bightia "HMS Ivanhoen" kanssa kolmessa eri operaatiossa (operaatiot EW, ID1 ja ID2). Alus siirrettiin 14. tammikuuta Kotilaivastoon Moray Firthiin sukellusveneidentorjuntaan. Alus etsi 14. helmikuuta Saksan laivaston tukilaiva "Altmarkia" "HMS Arethusan", "HMS Ivanhoen" ja 4. Hävittäjälaivueen kanssa. Se havaitsi seuraavana päivänä etsityn aluksen, joka piiloutui Josingfjordiin Norjan rannikkovartioston puututtua asiaan.


title: HMS Intrepid (D10)

text: Seuraavana päivänä osasto havaitsi saksalaisen tankkerin "SS Baldurin", jonka miehistö upotti aluksensa ennen sen valtausta. "HMS Intrepid" pelasti uponneen aluksen 18 henkinen miehistön veneistä sotavankeuteen. Sotavangit laskettiin 17. helmikuuta maihin Leithissä, minkä jälkeen alus palasi Pohjanmerelle sukellusveneidentorjuntaan.


title: HMS Intrepid (D10)

text: "HMS Intrepid" kolaroi 17. maaliskuuta troolari "HMT Ocean Driftin" kanssa, jolloin troolari upposi. Alus korjattiin seuraavana päivänä Invergordonissa ja se siirrettiin 22. maaliskuuta Middlesbroughissa telakalle varsinaisia korjauksia varten. Alus palasi 27. huhtikuuta laivueeseensa, jolloin se määrättiin miinanlaskuun Norjan rannikolle (operaatio ZMB). Aluksen miinakiskot kavennettiin Imminghamissa. Ollessaan matkalla Scapa Flow’hun 30. huhtikuuta operaatio peruutettiin.


title: HMS Intrepid (D10)

text: Alus palasi 6. toukokuuta laivueeseensa leveäkiskoiset miinakiskot asennettuina. 9. toukokuuta Norjan rannikon miinoitusoperaatiot peruutettiin ilmasuojan puutteen vuoksi. Alus määrättiin vielä samana päivään Imminghamiin, josta se lähti seuraavana päivänä laskemaan miinoja Heligoland Bightiin "HMS Eskin" ja "HMS Expressin" kanssa operaatiossa ZMC. Operaation päätyttyä osasto suojasi apumiinalaiva "HMS Princess Victoriaa" Hollannin rannikon miinoituksessa (operaatio CBX), mistä ne palasivat 11. toukokuuta Imminghamiin kuormaamaan itärannikon sulkuun tarvittavat miinat.


title: HMS Intrepid (D10)

text: "HMS Intrepid" osallistui seuraavan viikon aikana kahteen itärannikon sulun täydennysoperaatioon (BS3 ja BS4), kunnes se määrättiin 15. toukokuuta täydentämään Hollannin rannikon miinoituksia "HMS Impulsiven" kanssa. Alus suoritti seuraavana päivänä tehtävän yksin, koska "HMS Impulsive" joutui palaamaan satamaan konevian vuoksi (operaatio CBX2). Se palasi 17. toukokuuta laivueeseensa jatkamaan itärannikon sulun täydentämistä.


title: HMS Intrepid (D10)

text: Alus suojasi 17. toukokuuta apumiinalaiva "HMS Princess Victoriaa" miinanlaskussa, minkä jälkeen se siirtyi Humberiin ennen apumiinalaivan tuhoutumista. Alus jatkoi itärannikon sulun täydentämistä seuraavan viikon (operaatio BS6-9), kunnes se määrättiin 28. toukokuuta muiden mukana Doveriin avustamaan Dunkerquen evakuoinnissa.


title: HMS Intrepid (D10)

text: "HMS Intrepid" pelasti 29. toukokuuta "SS Mona's Queenin" eloonjäänet matkalla Ranskan rannikolle, mistä alukselle kuormattiin vielä 661 sotilasta kuljetettavaksi Doveriin. Alus vaurioitui seuraavana päivänä ilmahyökkäyksessä. Se siirrettiin 2. kesäkuuta Middleboroughissa korjattavaksi, mistä se palasi 13. kesäkuuta miinoitustehtäviin. Alus osallistui kesäkuun aikana operaatioihin BS14-19.


title: HMS Intrepid (D10)

text: Aluksen miinoitustehtävät jatkuivat heinäkuussa ja elokuussa operaatioissa BS22, BS26-30, CBX4 sekä MP1, joista viimeiset olivat maihinnousuntorjuntaan tarkoitettuja. Alus jatkoi elokuun puolen välin jälkeen BS-sarjan itäisen sulun miinoitteiden täydennyksiä operaatioissa BS31-32, BS36. Se miinoitti 31. elokuuta Hollannin rannikolla operaatiossa CBX5 "HMS Ivanhoen", "HMS Eskin", "HMS Expressin" ja "HMS Icaruksen" kanssa. Operaation aikana aluksen paravaanituhoutui osuttuaan miinaan.


title: HMS Intrepid (D10)

text: Miinoitustehtävät jatkuivat syyskuussa lähellä Goodwiniä operaatioissa MS, minkä jälkeen alus siirrettiin 6. syyskuuta partio- ja saattuetehtäviin. Alus palasi 28. lokakuuta itäisen sulun täydennysoperaatioon BS43, jonka aikana se suojasi apumiinalaivoja "HMS Teviot Bank" ja "HMS Plover".


title: HMS Intrepid (D10)

text: "HMS Intrepid" osui miinaan 2. marraskuuta Hartlepoolin edustalla, jolloin alus kärsi merkittäviä vaurioita. Alus menetti liikuntakykynsä ja se hinattiin Hartlepooliin, jossa korjaukset aloitettiin seuraavana päivänä. Alus palasi 20. joulukuuta laivueenseensa.


title: HMS Intrepid (D10)

text: "HMS Intrepid" suojasi 8. tammikuuta 1941 "HMS Teviot Bankiä" täydennettäessä itäistä sulkua operaatiossa BS48. Se suojasi 12. tammikuuta samaa alusta laskettaessa miinoja Humberin edustalle operaatiossa BS49. Alus määrättiin 21. tammikuuta Kotilaivaston Fro Havetin alueen miinoitusoperaatioon (operaatio EA), minkä vuoksi se siirtyi vielä samana päivänä Scapa Flow’hun.


title: HMS Intrepid (D10)

text: Alus lähti 2. helmikuuta Norjan rannikolle "HMS Arethusan", "HMS Auroran", "HMS Matabelen" ja "HMS Tartarin" muodostaman osaston mukana. Operaatio EA kuitenkin peruutettiin matkan aikana huonon sään vuoksi. Se palasi 11. helmikuuta miinoittamaan Ranskan rannikkoa "HMS Icaruksen" kanssa. Alus miinoitti 20. helmikuuta Brestin edustalla, jolloin 5. Hävittäjälaivueen alukset suojasivat sitä. Se teki seuraavan miinoitusmatkansa 22. helmikuuta Ile de Basille "HMS Impulsiven" kanssa moottoritorpedoveneiden suojatessa operaatiota. Alus teki 26. helmikuuta miinoitusmatkan Cap d'Antiferin edustalle "HMS Icaruksen" ja "HMS Impulsiven" kanssa "HMS Vansittartin" ja "HMS Wivernin" suojatessa miinoittajia.


title: HMS Intrepid (D10)

text: "HMS Intrepid" miinoitti 20. maaliskuuta Ile de Basin edustalla suojanaan 5. Hävittäjälaivue sekä neljä moottoritykkivenettä ja paria päivää myöhemmin Le Havren ja Cherbourgin välillä suojanaan Hunt-luokan hävittäjät "HMS Fernie", "HMS Tynedale" ja "HMS Cleveland". Alus miinoitti 28. ja 31. maaliskuuta Brestin edustalla suojanaan 5. Hävittäjälaivue.


title: HMS Intrepid (D10)

text: Alus miinoitti 8. huhtikuuta Le Havren ja Cherbourgin välillä laivareittiä, jota Saksan laivaston alusten tiedettiin käyttävän. Aluksen suojana olivat "HMS Cleveland" ja "HMS Fernie". Se miinoitti 20. huhtikuuta Bretagnen rannikolla Traigozin edustalla "HMS Icaruksen" ja " HMS Impulsiven" kanssa. Alus määrättiin 21. huhtikuuta Kotilaivaston 3. Hävittäjälaivueeseen saattajaksi, minkä vuoksi se siirtyi jo samana päivänä Imminghamiin muutostöitä varten. Muutostyöt alkoivat 26. huhtikuuta, jolloin taaemmat torpedoputket ja X-torni palautettiin alukselle. Muutostöiden valmistuttua alus siirtyi Scapa Flow’hun liittyäkseen laivueeseensa.


title: HMS Intrepid (D10)

text: "HMS Intrepid" suojasi 6. toukokuuta 1. Miinalaivuetta yhdessä "HMS Brightonin" ja "HMS St. Mary'sin" kanssa pohjoista sulkua Färsaarten ja Islannin välillä täydennettäessä. Alus aloitti 16. toukokuuta sukellusveneidentorjunnan Pohjois-Atlantilla tukikohtanaan Hvalfjord Islannissa. Se liittyi samana päivään saattueeseen HX125 täydentämään saattueen puolustusta. Alus määrättiin 23. toukokuuta liittymään Kotilaivaston suojaksi etsittäessä Saksan laivaston taistelulaivaa "Bismarckia", kunnes se joutui seuraavana päivänä palaamaan Islantiin tankattavaksi. Aluksen paluu seuraavana päivään laivastoon viivästyi konehuoneessa havaitun vian vuoksi. Se liittyi laivastoon 27. toukokuuta "Bismarckin" tuhouduttua.


title: HMS Intrepid (D10)

text: Alus palasi laivaston mukana Scapa Flow’hun. Se siirrettiin 5. kesäkuuta Hullissa telakalle, mistä se palasi 15. kesäkuuta Scapa Flow’ssa laivueeseensa. Alus suojasi 22. kesäkuuta "HMS Furiousia" ja "HMS Victoriousia" hyökättäessä Kirkkoniemeen ja Petsamoon operaatiossa EF. Paluumatkalla yksi miehistönjäsen sai surmansa loukkaannuttuaan oltuaan myrskyssä kannella.


title: HMS Intrepid (D10)

text: Alus määrättiin elokuussa huollettavaksi, minkä vuoksi se siirrettiin Thamesille. Se suojasi 9. elokuuta saattuetta WS8C Clydestä Scapa Flow’hun, jonne se saapui seuraavana päivänä saattueen mukana. Alus suojasi 15. elokuuta samaa saattuetta Clydeen Azorien maihinnousun peruunnuttua. "HMS Intrepid" siirrettiin 29. elokuuta Tilburyssä telakalle, josta palattuaan se aloitti lokakuussa koeajot. Alus palasi 25. lokakuuta laivueeseensa, jolloin se aloitti kouluttautumisen Scapa Flow’ssa.


title: HMS Intrepid (D10)

text: "HMS Intrepid" suojasi 14. marraskuuta Neuvostoliittoon matkannutta saattuetta PQ3 "HMS Kenyan" ja "HMS Bedouinin" kanssa. Alus tulitti 24. marraskuuta Vardön maakohteita saattuetta suojanneiden alusten sekä kahden Neuvostoliiton laivaston hävittäjän kanssa. Alus suojasi 28. marraskuuta "HMS Bedouinin" kanssa palaavaa saattuetta QP3, josta se erkani 2. joulukuuta liittyäkseen "HMS Offan", "HMS Onslowin", "HMS Berwickin" ja "HMS Kenyan" muodostamaan laivasto-osastoon palatakseen kotimaahan.


title: HMS Intrepid (D10)

text: Alus palasi laivueeseensa aloittaen laivaston suojaamisen. Se lähti 7. joulukuuta suojatakseen palaavaa "HMS Kentiä" Murmanskiin, jonne alus saapui 25. joulukuuta. Alukset saapuivat 29. joulukuuta Scapa Flow’hun.


title: HMS Intrepid (D10)

text: "HMS Intrepid" suojasi 5. helmikuuta Jäämeren saattueita PQ9 ja PQ10 "HMS Nigerian" ja "HMS Faulknorin" kanssa. Hävittäjät erkanivat 10. helmikuuta saattueesta liittyäkseen palaavaan saattueeseen QP7, josta ne erkanivat 15. helmikuuta palatakseen laivueisiinsa. Alus suojasi 1. maaliskuuta Kotilaivaston mukana saattueita PQ12 ja QP8. Se osallistui 11. maaliskuuta taistelulaiva "Tirpitzin" etsintään Norjan rannikolta.


title: HMS Intrepid (D10)

text: Alus siirrettiin 24. maaliskuuta Grimsbyssä telakalle huollettavaksi. Se siirtyi 30. huhtikuuta koeajojen päätyttyä Scapa Flow’hun 3. Hävittäjälaivueeseen. Alus suojasi 3. toukokuuta Yhdysvaltain laivaston lentotukialusta "USS Waspia" Gibraltarille "HMS Echon", "USS Langin" ja "USS Sterettin" kanssa. Alus jatkoi 8. toukokuuta Maltalle saman osaston mukana (Force W). Osaston tehtävänä oli toimittaa lentokonetäydennys Maltalle (operaatio Bowery). Seuraavana päivänä osasto palasi Gibraltarille, mistä se aloitti 10. toukokuuta paluumatkan Scapa Flow’hun Kotilaivastosta siirrettyjen alusten mukana.


title: HMS Intrepid (D10)

text: "HMS Intrepid" suojasi 23. toukokuuta Kotilaivaston mukana saattueita PQ16 ja QP12. Alus määrättiin 31. toukokuuta etsimään sukellusveneitä Pohjois-Atlantilta ilman tulosta. Alus matkasi 2. kesäkuuta Murmanskiin, jossa se liittyi 26. kesäkuuta "HMS Inglefieldin" kanssa saattueeseen QP13. Alus erkani 3. heinäkuuta saattueesta, minkä jälkeen se matkasi kuormaamaan ammuksia ja varaosia Murmanskiin kuljetettavaksi.


title: HMS Intrepid (D10)

text: Alus matkasi heinäkuussa Murmanskiin "HMS Inglefieldin" kanssa. Se purki matkustajansa, joiden joukossa olivat muun muassa risteilijä "HMS Edinburghin" eloonjääneet. Alus määrättiin elokuussa suojaamaan Maltan avustusoperaatioita.


title: HMS Intrepid (D10)

text: "HMS Intrepid" osallistui 5. elokuuta Maltan saattueen suojaksi määrätyn osaston mukana koulutusoperaatio Berserkiin. Harjoituksen päätyttyä alus matkasi 8. elokuuta saman osaston mukana Gibraltarille tankattavaksi. Se liittyi 11. elokuuta saattueen WS12Z suojaksi osastossa Force Z (operaatio Pedestal). Se pelasti upotetulta lentotukialus "HMS Eaglelta" 22 eloonjäänyttä. Alus siirrettiin seuraavana päivänä Force X:ään, jonka tehtävänä oli suojata rahtialuksia Sisilian kapeikossa. Alus oli 13. elokuuta miinanraivaajana saattueen edellä sen saavuttua kapeikkoon. Alus irrotettiin saattueesta sen saavuttua Maltalle, jolloin se aloitti paluumatkan yhdessä tehtävästä selvinneiden sotalaivojen kanssa. Palaavat alukset kohtasivat 14. elokuuta Bougien edustalla odottavan Force Z:n, jonka mukana ne saapuivat seuraavana päivänä Gibraltarille. Alus aloitti 19. elokuuta kotimatkansa Scapa Flow’hun.


title: HMS Intrepid (D10)

text: Alus suojasi 9. syyskuuta saattuetta PQ18 osana Force B:tä "HMS Milnen", "HMS Martinin", "HMS Meteorin", "HMS Faulknorin", "HMS Furyn" ja "HMS Impulsiven" kanssa. Se erkani 17. syyskuuta saattueesta liittyen palaavaan saattueeseen QP14. Alus suojasi 21. syyskuuta torpedoitua "HMS Somalia" hinannutta "HMS Ashantia". Se osallistui 24. syyskuuta uponneen "HMS Somalin" miehistön pelastamiseen.


title: HMS Intrepid (D10)

text: Alus kuljetti 13. lokakuuta lääkintähenkilöstöä Arkangeliin "HMS Argonautin" ja "HMS Obduraten" kanssa. Paluumatkalla aluksella oli ilmavoimien henkilöstöä. Alus määrättiin marraskuussa suojaamaan palaavaa saattuetta QP15, johon se liittyi 20. marraskuuta vapauttaen Murmanskista lähteneet saattoalukset. Alus erkani 26. marraskuuta saattueesta. "HMS Intrepid" siirrettiin 2. joulukuuta Humberissa telakalle.


title: HMS Intrepid (D10)

text: "HMS Intrepid" matkasi 17. tammikuuta 1943 koeajojen päätyttyä Scapa Flow’hun liittyäkseen 8. Hävittäjälaivueeseen. Alus siirtyi 7. helmikuuta Islantiin hävittäjäosaston mukana. Se suojasi risteilijä "HMS Scyllaa" "HMS Eclipsen", "HMS Impulsiven", "HMS Furyn" ja Puolan laivaston "ORP Orkanin" kanssa, kun osasto matkasi Neuvostoliittoon matkaavan saattueen JW53 suojaksi. Alus erkani 27. helmikuuta saattueesta.


title: HMS Intrepid (D10)

text: Alus liittyi 1. maaliskuuta palaavaan saattueeseen RA53 "HMS Scyllan", "HMS Obedientin" ja "HMS Obduraten" kanssa. Suojannut osasto erkani 7. maaliskuuta saattueesta palaten Scapa Flow’hun. Alus suojasi 18. maaliskuuta Scrabsterista "HMS Milneä", joka kuljetti kuningas Yrjö VI:ta vierailulle Kotilaivastoon Scapa Flow’hun.


title: HMS Intrepid (D10)

text: Alus määrättiin huhtikuussa laivueen osana muodostamaan 4. Saattajaryhmä läntisen reitin alaisuuteen. Se suojasi "HMS Belfastia" Tanskan salmen valvonnassa, mistä se palasi toukokuussa Scapa Flow’hun suojaten taistelulaiva "HMS Ansonia".


title: HMS Intrepid (D10)

text: "HMS Intrepid" palasi 17. kesäkuuta 8. Hävittäjälaivueeseen, jolloin se samalla määrättiin laivueen mukana Välimeren laivastoon. Alus suojasi Kotilaivastosta lähetettyä osastoa Gibraltarille, minkä tehtävänä oli osallistua Sisilian maihinnousuun. Alus määrättiin 23. kesäkuuta läntiselle Välimerelle suojaamaan raskaita yksiköitä.


title: HMS Intrepid (D10)

text: Alus määrättiin heinäkuussa itäiselle Välimerelle, jonne siirtyessään se suojasi Sisiliaan matkannutta saattuetta. Alus lähti 7. heinäkuuta Aleksandriasta ja se liittyi paria päivää myöhemmin voimakkaaseen laivasto-osastoon, jonka tehtävänä oli estää Italian laivaston toiminta maihinnousuosastoa vastaan. Alus suojasi 12. heinäkuuta taistelulaiva "HMS Warspiten" Maltalle tankattavaksi sekä takaisin tulitukiosastoon. "HMS Intrepid" määrättiin partio- ja tulitukitehtäviin Sisilian rannikolle.


title: HMS Intrepid (D10)

text: "HMS Intrepid" suojasi 2. syyskuuta taistelulaivoja "HMS Warspitea" ja "HMS Valiantia", kun ne tulittivat Calabrian rannikon kohteita ennen maihinnousua (operaatio Baytown). Alus siirtyi 9. syyskuuta Force H:hon osallistuakseen Salernon maihinnousuun. Se suojasi seuraavana päivänä "HMS Warspitea" ja "HMS Valiantia" vastaanottamaan antautuvaa Italian laivastoa. Alus oli osaston mukana voittokulkueessa Maltan satamaan.


title: HMS Intrepid (D10)

text: Alus tuki 12. syyskuuta Salernon maihinnousua. Se siirrettiin 16. syyskuuta laivueen mukana Levantin osaston alaisuuteen täydennyksenä Aegean meren alueelle vastatoimena saksalaisten aktiivisuuden lisääntymiselle. Alus pysäytti seuraavana päivänä Stampalian edustalla saattueen ja se upotti sukellusveneiden emälaiva "UJ2104":n.


title: HMS Intrepid (D10)

text:
Alukselle nousi 18. syyskuuta Haifassa Durhamin 1. Kevyt jalkaväkipataljoona, joka sen tuli kuljettaa Lerokselle. Alus palasi Lerokselta Aleksandriaan hakeakseen lisää joukkoja ja materiaalia Lerokselle. Alus matkasi seuraavana päivänä Lerokselle, josta se palasi 21. syyskuuta Aleksandriaan "HMS Echon" kanssa.
"HMS Intrepid" lähti 25. syyskuuta Aegeanmerelle estääkseen saksalaisten saattueiden kulun alueella, mutta se määrättiin matkalla Lerokselle. Alus joutui seuraavana päivänä Port Lakissa ilmahyökkäykseen, jolloin siihen osui pommi keskilaivaan tuhoten kattilahuoneen ja estäen aluksen liikkumisen. Se siirrettiin sivummalle korjattavaksi, mutta siitä huolimatta se joutui 26. syyskuuta uuden ilmahyökkäyksen maaliksi. Alukseen osui perään pommi, jolloin se jouduttiin hylkäämään. Alus kaatui seuraavana päivänä, jolloin viisitoista miehistönjäsentä sai surmansa. Eloonjääneet siirrettiin Beirutiin.


title: HMS Impulsive

text: HMS Impulsive (viirinumero D11) oli Britannian Kuninkaallisen laivaston I-luokan hävittäjä, joka palveli toisessa maailmansodassa.


title: HMS Impulsive

text: Alus tilattiin lokakuussa 1935 J. Samuel White and Companyltä Cowesista osana vuoden 1935 laivasto-ohjelmaa. Aluksen köli laskettiin 29. tammikuuta 1936 ja se laskettiin vesille 1. maaliskuuta 1937. Se valmistui 29. tammikuuta 1938, jolloin sen valmistuskustannukset olivat 258965 puntaa ilman Amiraliteetin toimittamia ase- ja viestijärjestelmiä.


title: HMS Impulsive

text: "HMS Impulsive" palveli toisen maailmansodan puhjetessa Välimeren laivaston 3. Hävittäjälaivueessa. Alus määrättiin 3. syyskuuta 1939 laivueen mukana Kotilaivastoon. Se saapui 14. syyskuuta Plymouthiin, jossa se sijoitettiin sukellusveneidentorjuntaan sekä saattueiden suojaksi.


title: HMS Impulsive

text: "HMS Impulsive" etsi 17. syyskuuta Englannin kanaalista sukellusveneen upottaman lentotukialuksen "HMS Courageousin" eloonjääneitä. Alus liittyi 25. lokakuuta Scapa Flowssa Kotilaivastoon, josta se siirrettiin joulukuussa 20. Hävittäjälaivueeseen miinalaivaksi.


title: HMS Impulsive

text: "HMS Impulsive" suojasi 4. tammikuuta 1940 Loch Ewestä Portsmouthiin telakalle taistelulaiva "HMS Nelsonia", joka oli osunut magneettimiinaan. Alus palasi 8. tammikuuta Scapa Flowhun. Alus hinasi 17. tammikuuta törmäyksessä vaurioituneen "HMS Duncanin" Rosythiin "HMS Exmouthin" suojatessa aluksia.


title: HMS Impulsive

text: "HMS Impulsive" muutettiin 24. tammikuuta Portsmouthissa miinanlaskijaksi, mistä se palasi 27. tammikuuta uuteen laivueeseensa Imminghamiin. Alus miinoitti 3. maaliskuuta Heligoland Bightissa yhdessä "HMS Expressin", "HMS Eskin" ja "HMS Icaruksen" kanssa operaatiossa IE1, joka oli samalla laivueen ensimmäinen varsinainen tehtävä. Se siirrettiin 5. maaliskuuta Moray Firthiin sukellusveneidentorjuntaan, josta se palasi 27. maaliskuuta Imminghamiin noutamaan miinoja Norjan rannikon miinoittamista varten.


title: HMS Impulsive

text: "HMS Impulsive" liittyi 3. huhtikuuta laivueen mukana Force WV:hen miinoittamaan Norjan rannikkoa. Alus miinoitti 5. huhtikuuta Vestfjordissa "HMS Eskin", "HMS Icaruksen" ja "HMS Ivanhoen" kanssa. Tehtävän suoritettuuan osasto liittyi taisteluristeilijä "HMS Renownin" kanssa oleviin Kotilaivaston aluksiin. Se kadotti Saksan laivaston taisteluristeilijöiden "Scharnhorstin" ja "Gneisenaun" kanssa käydyn taistelun aikana yhteyden muihin aluksiin, mutta se palasi myöhemmin partioalueelleen.


title: HMS Impulsive

text: "HMS Impulsive" siirrettiin 17. huhtikuuta telakalle, josta palattuaan se suojasi 23. huhtikuuta Åndalsnäsin maihinnousua (operaatio Sickle). Alus laski 29. huhtikuuta miinoitteen Trondheimin edustalle "HMS Ivanhoen" ja "HMS Icaruksen" kanssa operaatiossa ZMA. Aluksen ollessa 15. toukokuuta matkalla miinoittamaan Hollannin rannikkoa (operaatio CBX2) sen kattiloissa havaittiin ongelma, joka pakotti sen palaamaana Imminghamiin.


title: HMS Impulsive

text: "HMS Impulsive" osallistui 18. toukokuuta itärannikonsulun täydentämiseen laivueen ja apumiinalaiva "HMS Princess Victorian" kanssa (operaatio BS5). Alus erkani osastosta ennen "HMS Princess Victorian" osumista miinaan Humberin suistossa. Alus osallistui tämän jälkeen useaan itärannikonsulun täydennysoperaatioon, kunnes se siirrettiin 27. toukokuuta avustamaan siirtoarmeijan evakuoinnissa.


title: HMS Impulsive

text: "HMS Impulsive" siirtyi jo samana päivänä Doveriin. Alus teki seuraavana päivänä ensimmäisen matkansa Dunkerqueen, josta se kuljetti joukkoja Doveriin. Seuraavien kahden päivän aikana alus teki vielä kolme matkaa kuljettaen 2917 sotilasta Dunkerquesta Doveriin. Aluksen potkuri vaurioitui 1. kesäkuuta, minkä jälkeen se irrotettiin operaatiosta. Se matkasi seuraavana päivänä Thames-joelle, jossa se siirrettiin 3. kesäkuuta Green and Silley Weirin telakalle Blackwallissa Lontoossa korjattavaksi.


title: HMS Impulsive

text: "HMS Impulsive" palasi 24. kesäkuuta telakalta liittyen laivueeseensa Imminghamissa. Alus suojasi seuraavana päivänä apumiinalaiva "HMS Teviot Bankiä" ja miinalaiva "HMS Ploveria" sekä "HMS Intrepidiä" ja "HMS Icarusta" HMS Eskin" kanssa operaatiossa BS18. Alus oli 17. heinäkuuta kokeilemassa uutta Mk XX miinaa "HMS Expressin" kanssa. Alus jatkoi seuraavien kuukausien aikana miinoitustehtäviä laivueen mukana, kunnes se siirrettiin 7. marraskuuta Hullissa telakalle.


title: HMS Impulsive

text: Telakalle siirron syynä oli aluksella havaittu tärinä, minkä lisäksi se tarvitsi aivan normaalia huoltoa. Alus palasi 16. tammikuuta 1941 laivueeseensa miinoitustehtäviin, kunnes sille palautettiin 22. huhtikuuta Imminghamissa torpedoputket ja poistettiin miinakiskot.


title: HMS Impulsive

text: "HMS Impulsive" liittyi toukokuussa Kotilaivastoon. Se ja "HMS Intrepid" suojasivat 6. toukokuuta 1. Miinalaivuetta pohjoisensulun täydentämiseksi. Alus laski maihin 19. toukokuuta Greenockissa 278 AMC "Salopianin" eloonjäänyttä. Alus suojasi 10. kesäkuuta uudelleen 1. Miinalaivuetta yhdessä "HMS Nigerian" ja "HMS Anthonyn" kanssa.


title: HMS Impulsive

text: Alus siirrettiin 18. kesäkuuta Hullissa telakalle kattiloiden puhdistuksen vuoksi. Alus palasi palvelukseen elokuussa, minkä jälkeen se siirtyi Scapa Flowhun. Se liittyi 8. elokuuta Kotilaivaston 3. Hävittäjälaivueeseen sukellusveneidentorjuntaan ja saattueiden suojaamiseksi luoteisen reitin alueella.


title: HMS Impulsive

text: "HMS Impulsive" suojasi 29. syyskuuta Jäämeren saattuetta PQ1 Islannista Murmanskiin, jonne se saapui 10. lokakuuta. Alus aloitti 18. lokakuuta paluumatkansa Arkangelista suojaten "HMS Suffolkia" yhdessä "HMS Escapaden" kanssa.


title: HMS Impulsive

text: "HMS Impulsive siirrettiin 30. joulukuuta Thornycroftin telakalle Woolstoniin.


title: HMS Impulsive

text: "HMS Impulsive" palasi palvelukseen 27. heinäkuuta 1942 aloittaen koeajot. Alus liittyi elokuussa Kotilaivaston 6. Hävittäjälaivueeseen suojaamaan Jäämeren saattueita.


title: HMS Impulsive

text: Alus suojasi syyskuussa Jäämeren saattuetta PQ18. Se upotti 16. syyskuuta Saksan laivaston sukellusveneen "U-457" (). Alus erkani seuraavana päivänä saattueesta liittyäkseen palaavaan saattueeseen QP14, mistä se erkani 18. syyskuuta yhdessä "HMS Furyn" kanssa kohti Huippuvuoria. Hävittäjien tehtävänä oli noutaa tankkeri "RFA Oligarch", minkä jälkeen ne palasivat seuraavana päivänä saattueeseen. "HMS Impulsive" suojasi saattuetta aina Loch Eween saakka.


title: HMS Impulsive

text: Alus suojasi 20. lokakuuta saattuetta QP15, josta se erkani 26. lokakuuta palaten Scapa Flowhun. Se suojasi 22. marraskuuta taistelulaiva "HMS Ansonia" ollessaan saattueen JW51B:n kaukosuojauksena.


title: HMS Impulsive

text: "HMS Impulsive" suojasi 21. helmikuuta 1943 risteilijä "HMS Scyllaa" suojattaessa saattuetta JW53. Alukset erkanivat 27. helmikuuta saattueesta suojatakseen palaavaa saattuetta. Ne liittyivät 1. maaliskuuta saattueeseen RA53, josta "HMS Impulsive" erkani yhdessä neljän muun hävittäjän kanssa.


title: HMS Impulsive

text: Alus siirrettiin 15. maaliskuuta läntisen reitin alaisuuteen täydentämään Atlantin saattajaosastoja, jotka olivat joutuneet lisääntyneiden sukellusvenetoiminnan kohteeksi. Se liittyi 3. tukiryhmään yhdessä "HMS Offan", "HMS Pennin" ja "HMS Pantherin" kanssa. "HMS Impulsive" matkasi 25. huhtikuuta Newfoundlandista suojaten saattueita ONS5 ja SC128, jotka joutuivat sukellusveneryhmien Fink ja Amsel toiminta-alueille. Alus erkani 4. toukokuuta saattueista matkaten Islannin tankkauspisteen kautta Clydeen.


title: HMS Impulsive

text: "HMS Impulsive" oli kesäkuussa huollettavana Hullissa Amos and Smithin telakalla. Alus palasi 27. heinäkuuta laivueeseensa Kotilaivastoon. Se määrättiin 16. elokuuta suojaamaan 1. Miinalaivuetta yhdessä "HMS Middletonin" kanssa rakennettaessa miinoitetta Tanskan salmeen (operaatio SN74). Tehtävästä vapauduttuaan alus palasi Scapa Flowhun.


title: HMS Impulsive

text: Alus suojasi 18. marraskuuta saattuetta JW54A:ta, josta se erkani 24. marraskuuta saattueen saavuttua Kuolan niemimaalle. "HMS Impulsive" liittyi 28. marraskuuta palaavaan saattueeseen RA54B, josta se erkani 5. joulukuuta. Alus suojasi 22. joulukuuta saattuetta JW55B yhdessä kahdeksan muun hävittäjän kanssa. Se erkani saattueesta 29. joulukuuta ennen saattueen saapumista Kuolan niemimaalle.


title: HMS Impulsive

text: "HMS Impulsive" suojasi 1. tammikuuta 1944 palaavaa saattuetta RA55B1, josta se erkani 7. tammikuuta ennen saattueen saapumista Loch Eween. Alus palasi Kotilaivastoon.


title: HMS Impulsive

text: Alus osallistui helmikuussa Kotilaivaston mukana Norjan rannikon meriliikenteen häirintään operaatio Posthornissa. Osasto oli samanaikaisesti saattueen JW57:n kaukosuojausosastona. Alus pelasti 25. helmikuuta sukellusvene "U-990":n upottaman hävittäjän "HMS Mahrattan" eloonjääneet.


title: HMS Impulsive

text: "HMS Impulsive" suojasi 29. maaliskuuta saattuetta JW58 Loch Ewestä. Alus erkani 4. huhtikuuta saattueesta. Se liittyi 7. huhtikuuta palaavaan saattueeseen RA58, josta se erkani 12. huhtikuuta saattueen saavuttua Loch Eween palaten Kotilaivastoon.


title: HMS Impulsive

text: Alus osallistui 2. toukokuuta kanaalin alueella yhdessä Force S, G ja J:n kanssa harjoitukseen Fabius. Se osallistui 4. toukokuuta Littlehamptonissa maihinnousuharjoituksiin ja 18. toukokuuta Brightonin edustalla puolustusharjoituksiin Force S:n osana. "HMS Impulsive" määrättiin tukemaan Normandian maihinnousua liitettynä 23. Hävittäjälaivueeseen, jonka mukana alus liittyi Solentissa Force S:ään.


title: HMS Impulsive

text: Force S koottiin kesäkuun alussa Portsmouthissa. "HMS Impulsive" tuki 6. kesäkuuta maihinnousua tykkitulella SWORD rannan kohteisiin, minkä lisäksi alus suojasi saattueita osana Itäistä laivasto-osastoa. Se palveli edelleen kanaalin alueella operaatio Neptunen päätyttyä 27. kesäkuuta.


title: HMS Impulsive

text: "HMS Impulsive" vapautettiin heinäkuussa kanaalipartioinnista, minkä jälkeen se palasi Scapa Flowhun Kotilaivastoon. Alus siirrettiin 27. heinäkuuta Imminghamissa telakalle, mistä se palasi syyskuun lopulla palvelukseen.


title: HMS Impulsive

text: Alus liittyi lokakuussa 14. Saattajaryhmään läntisen reitin alaisuuteen suojaamaan Atlantin saattueita. Alus siirrettiin marraskuussa tilapäisesti luoteisen reitin alueelle.


title: HMS Impulsive

text: "HMS Impulsive" siirrettiin maaliskuussa 1945 8. Hävittäjälaivueeseen Portsmouthiin suojaamaan Kanaalin saattueita, koska ilmaputkin varustetut sukellusveneet aiheuttivat kasvaneen uhan meriliikenteelle. Alus vieraili 14. toukokuuta St. Peter Portissa Guernseyllä saaren tultua takaisinvallatuksi.


title: HMS Impulsive

text: Alus suojasi 7. kesäkuuta "HMS Jamaicaa", joka kuljetti kuningas Yrjö VI:ta vierailulle kanaalin saarille. Alus siirrettiin 17. kesäkuuta Harwichin reserviin.


title: HMS Impulsive

text: "HMS Impulsive" oli sijoitettuna reserviin, kunnes se sijoitettiin poistolistalle vuoden 1945 lopulla. Alus myytiin 1946 BISCOlle, joka allokoi sen T W Youngille Sunderlandiin. Se saapui 22. tammikuuta hinattuna romutettavaksi.


title: Katarina Baer

text: Katarina Baer (s. 1969) on suomalainen toimittaja. Baer on koulutukseltaan maatalous- ja metsätieteiden maisteri. Hän on ollut toimittajana Helsingin Sanomissa vuodesta 1997 työskennellen muun muassa taloustoimituksessa, politiikantoimituksessa, Nyt-liitteessä ja ulkomaankirjeenvaihtajana. Baer on ollut nykyisessä Berliinin-kirjeenvaihtajan tehtävässään 1. marraskuuta 2009 alkaen.


title: HMS Icarus (D03)

text: HMS Icarus (viirinumero D03) oli Britannian Kuninkaallisen laivaston I-luokan hävittäjä, joka palveli toisessa maailmansodassa.


title: HMS Icarus (D03)

text: Alus tilattiin 30. lokakuuta 1935 John Brown and Companyltä Clydebankistä Skotlannista osana vuoden 1935 laivasto-ohjelmaa.


title: HMS Icarus (D03)

text: "HMS Icarus" kolaroi 1. syyskuuta 1939 kreikkalaisen rahtilaivan "Miculiksen" kanssa, jolloin alus vaurioitui. Se siirrettiin 3. syyskuuta telakalle tilapäiskorjauksia varten, mistä se siirtyi Maltalle. Alus saapui 11. syyskuuta Maltalle, missä se siirrettiin telakalle korjattavaksi.


title: HMS Icarus (D03)

text: "HMS Icarus" siirtyi telakalta palattuaan 7. lokakuuta kotimaahan. Alus siirrettiin 11. lokakuuta sukellusveneidentorjuntaan lounaisen reitin alaisuuteen, jossa se upotti 14. lokakuuta Saksan laivaston sukellusveneen "U-45":n yhdessä "HMS Inglefieldin", "HMS Ivanhoen" ja "HMS Intrepidin" kanssa.


title: HMS Icarus (D03)

text: "HMS Icarus" siirrettiin 9. marraskuuta Scapa Flowhun 3. Hävittäjälaivueeseen. Alus upotti 29. marraskuuta "U-35":n yhdessä "HMS Kingstonin" ja "HMS Kashmirin" kanssa. Alus siirrettiin Imminghamiin 20. Hävittäjälaivueeseen, johon se liittyi 12. joulukuuta Humberissa. Se pelasti 16. joulukuuta Pohjanmerellä norjalaisen kauppalaivan "Glitrefjellin" eloonjääneet.


title: HMS Icarus (D03)

text: "HMS Icarus" muutettiin 24. tammikuuta 1940 alkaen Portsmouthissa miinanlaskijaksi. Alus siirrettiin 26. helmikuuta miinanlaskukoulutukseen, minkä jälkeen se palasi laivueeseen.


title: HMS Icarus (D03)

text: "HMS Icarus" osallistui 3. maaliskuuta Helgolandin ensimmäiseen miinanlaskuoperaatioonsa yhdessä "HMS Ivanhoen", "HMS Eskin" ja "HMS Impulsiven" kanssa operaatiossa IE1. Alus suojasi 11. maaliskuuta apumiinalaiva "HMS Teviot Bankiä" rakennettaessa itäistä sulkua Moray Firthiin operaatiossa PA3. Alus suojasi 21. maaliskuuta laivueen mukana apumiinalaivoja "HMS Teviot Bankiä" ja "HMS Princess Victoriaa" jatkettaessa itäisen sulun rakentamista operaatiossa PA4. Miinoitustyön päätyttyä alus erkani saattuetehtäviin, joista se siirtyi 27. maaliskuuta Imminghamiin noutamaan miinoja.


title: HMS Icarus (D03)

text: "HMS Icarus" liittyi 3. huhtikuuta Scapa Flowssa laivueesta muodostettuun Force WV:hen, jonka tehtävänä oli laskea miinakenttä Norjan rannikolle osana operaatio Wilfrediä. Alus laski 8. huhtikuuta miinoitteen Vestfjordiin yhdessä "HMS Eskin", "HMS Impulsiven" ja "HMS Ivanhoen" kanssa, minkä jälkeen osasto liittyi taisteluristeilijä "HMS Renowniin" sekä Kotilaivaston alusten muodostamaan osastoon Narvikissa.


title: HMS Icarus (D03)

text: "HMS Icarus" oli 9. huhtikuuta Narvikin edustalla sukellusveneentorjunnassa, jolloin se upotti rautamalmia kuljettaneen "Europan". Alus pysäytti 11. huhtikuuta saksalaisen emälaivan "Alsterin", jonka miehistö upotti aluksen. Alus raivasi 13. huhtikuuta miinoja suojaten "HMS Warspiteä" Narvikin toisessa taistelussa.


title: HMS Icarus (D03)

text: "HMS Icarus" partioi 14. huhtikuuta Norjan rannikolla suojaten liittoutuneiden maihinnousua. Alus oli 23. huhtikuuta Åndalsnesin maihinnousussa, kunnes se seuraavana päivänä siirrettiin miinoitustehtäviin. Alukselle kuormattiin miinat 25. huhtikuuta Imminghamissa, josta se siirtyi takaisin Norjan rannikolle. Se laski 28. huhtikuuta miinoitteen yhdessä "HMS Impulsiven" ja "HMS Ivanhoen" kanssa operaatiossa ZMA.


title: HMS Icarus (D03)

text: "HMS Icaruksen" viirinumero vaihtui toukokuussa I03:ksi. Alus siirrettiin 7. toukokuuta Imminghamissa kattiloiden puhdistuksessa, mistä se palasi 21. toukokuuta laivueeseensa. Alus täydensi 27. toukokuuta mennessä laivueen mukana useaan otteeseen itäistäsulkua.


title: HMS Icarus (D03)

text: "HMS Icarus" siirrettiin 28. toukokuuta evakuoimaan siirtoarmeijan joukkoja Dunkerquesta. Alus teki seuraavana päivänä kaksi matkaa, joiden aikana se evakuoi Doveriin 1142 sotilasta. Se teki 31. toukokuuta kahden matkan aikana 1463 sotilasta. Alus joutui ilmahyökkäyksien maaliksi selviytyen vähäisin vaurioin.


title: HMS Icarus (D03)

text: "HMS Icarus" kuljetti 1. kesäkuuta 1114 sotilasta Dunkerquesta Doveriin. Alus teki seuraavana päivänä viimeisen matkansa kuljettaen 667 sotilasta, minkä jälkeen se siirrettiin telakalle lisääntyneiden vikojen vuoksi.


title: HMS Icarus (D03)

text: "HMS Icarus" otettiin 3. kesäkuuta Portsmouthin telakalle, josta se palasi 19. kesäkuuta palvelukseen. Alus täydensi kesäkuun puolesta välistä elokuun loppuun laivueen mukana useaan otteeseen itäistäsulkua sekä Hollannin rannikon miinoitteita.


title: HMS Icarus (D03)

text: "HMS Icarus" siirrettiin 3. syyskuuta "HMS Intrepidin" ja "HMS Impulsiven" kanssa Doverin alaisuuteen laskemaan miinoitteita maihinnousuntorjunnan tueksi Doverin salmeen, kunnes alus määrättiin 6. syyskuuta maihinnousupartioon.


title: HMS Icarus (D03)

text: "HMS Icarus" palasi 11. lokakuuta laivueeseen miinoitustehtäviin. Se oli vuoden lopun laskemassa laivueen mukana miinoitteita muun muassa Cherbourgin ja Le Havren väliselle rannikkoreitille.


title: HMS Icarus (D03)

text: "HMS Icarus" siirrettiin 11. tammikuuta 1941 Humberissa telakalle. Alus palasi 7. helmikuuta laivueeseensa. Se siirrettiin 15. helmikuuta laivueen mukana Plymouthiin Ranskan rannikon miinoitustehtäviin, joita se teki osana laivuetta huhtikuun lopulla saakka.


title: HMS Icarus (D03)

text: "HMS Icarus" päätettiin palauttaa 22. huhtikuuta hävittäjäksi, minkä vuoksi se siirrettiin seuraavana päivänä telakalle Imminghamissa. Alukselle palautettiin muun muassa torpedoputket. Se palasi palvelukseen 14. toukokuuta liitettynä Kotilaivastoon.


title: HMS Icarus (D03)

text: "HMS Icarus" aloitti 15. toukokuuta Scapa Flowssa koulutuksen sukellusveneidentorjuntaan 3. Hävittäjälaivueen mukana. Alus suojasi 23. toukokuuta "HMS Hoodia" etsittäessä Saksan laivaston taistelulaiva "Bismarckia". Se erkani osastosta seuraavana päivänä etsintöjen vuoksi eikä siten ollut mukana taistelussa Tanskan salmessa, vaikka pelastikin kolme "HMS Hoodilta" eloonjäänyttä.


title: HMS Icarus (D03)

text: "HMS Icarus" määrättiin 29. toukokuuta lentotukialus "HMS Victoriousin" saattajaksi etsittäessä "Bismarckia". Alus palveli Kotilaivastossa, kunnes se siirrettiin 2. heinäkuuta telakalle korjauttamaan vahingoittuneen propellinsa.


title: HMS Icarus (D03)

text: "HMS Icarus" palasi 11. heinäkuuta Kotilaivastoon. Alus suojasi 28. heinäkuuta laivaston tankkeria hyökättäessä Kirkkoniemeen. Se suojasi 18. elokuuta risteilijöitä "HMS Auroraa" ja "HMS Nigeriaa" kuljetettaessa kommandojoukkoja Huippuvuorille operaatio Gauntletissa.


title: HMS Icarus (D03)

text: "HMS Icarus" palasi operaation päätyttyä Kotilaivaston 3. Hävittäjälaivueeseen, kunnes se siirrettiin 11. syyskuuta telakalle Hulliin. Alus palasi 14. lokakuuta Kotilaivastoon, jolloin se määrättiin suojaamaan Jäämeren saattueita.


title: HMS Icarus (D03)

text: "HMS Icarus" suojasi 18. lokakuuta saattuetta PQ2 yhdessä hävittäjä "HMS Eclipsen" sekä miinanraivaajien "HMS Bramblen", "HMS Seagullin" ja "HMS Speedyn" kanssa. Alus erkani 30. lokakuuta saattueesta. Se suojasi 3. marraskuuta palaavaa saattuetta QP2, josta se erkani 17. marraskuuta palaten laivueeseensa.


title: HMS Icarus (D03)

text: "HMS Icarus" suojasi 20. marraskuuta taistelulaiva "HMS Nelsonia" Gibraltarilta Rosythiin. Aluksen palvelus jatkui laivueessa vuoden loppuun.


title: HMS Icarus (D03)

text: "HMS Icarus" suojasi 1. tammikuuta 1942 saattuetta PQ7, josta se erkani 11. tammikuuta. Alus suojasi 13. tammikuuta palaavaa saattuetta QP5 yhdessä "HMS Tartarin" kanssa. Alus erkani 16. tammikuuta saattueesta.


title: HMS Icarus (D03)

text: "HMS Icarus" suojasi Kotilaivaston yksiköitä etsinnöissä Norjan rannikolla. Alus oli maaliskuussa laivaston mukana suojaamassa saattuetta PQ12, PQ13 sekä palaavaa saattuetta QP9.


title: HMS Icarus (D03)

text: "HMS Icarus" siirrettiin 12. huhtikuuta Rosythissä telakalle. Alus palasi toukokuussa Kotilaivastoon, jonka mukana se suojasi saattuetta PQ16 sekä palaavaa saattuetta PQ12. Alus suojasi paluumatkalla vaurioitunutta risteilijää "HMS Trinidadia", jonka upottua 19. toukokuuta se palasi Scapa Flowhun.


title: HMS Icarus (D03)

text: "HMS Icarus" siirrettiin kesäkuussa Kotilaivaston hävittäjälaivueita uudelleen järjestettäessä 6. Hävittäjälaivueeseen. Alus suojasi 5. kesäkuuta Clydestä saattuetta WS19, joka joutui 14. kesäkuuta ilmahyökkäyksen kohteeksi (operaatio Harpoon). Operaation päätyttyä 17. kesäkuuta se suojasi "HMS Arguksen" Gibraltarilta kotimaahan.


title: HMS Icarus (D03)

text: "HMS Icarus" palasi Scapa Flowhun saavuttuaan Kotilaivastoon, kunnes se määrättiin operaatio Pedestaliin. Alus suojasi 5. elokuuta Gibraltarin länsipuolella pidetyissä harjoituksissa () yhdessä "HMS Foresightin", "HMS Furyn", "HMS Intrepidin", "HMS Laforeyn", "HMS Lookoutin", "HMS Vansittartin", "HMS Westcottin" ja "HMS Wrestlerin" kanssa lentotukialuksia "HMS Argusta", "HMS Eagleä", "HMS Indomitablea" ja "HMS Victoriousia" sekä risteilijöitä "HMS Charybdistä", "HMS Phoebea" ja "HMS Siriusta".


title: HMS Icarus (D03)

text: "HMS Icarus" suojasi 8. elokuuta saattuetta WS21. Alus tankattiin 10. elokuuta Gibraltarilla, jossa se liittyi seuraavana päivänä operaatio Pedestaliin. Alus pelasti vielä samana päivänä 22 eloonjäänyttä sukellusveneen upottamalta lentotukialus "HMS Eagleltä". Saattue joutui seuraavana päivänä ilmahyökkäyksen kohteeksi, minkä jälkeen saattue hajaantui.


title: HMS Icarus (D03)

text: "HMS Icarus" jatkoi saattueen mukana osana Force X:ää, kun pääosa saattajista kääntyi takaisin ennen Sisilian kapeikkoa. Alus aloitti 14. elokuuta paluumatkana Gibraltarille, jonne se saapui seuraavana päivänä muiden saattoalusten mukana.


title: HMS Icarus (D03)

text: "HMS Icarus" jatkoi matkaansa kotimaahan, jossa se liittyi Kotilaivastoon. Alus siirrettiin 11. syyskuuta Humberissa telakalle, mistä se palasi 16. lokakuuta. Alus liittyi marraskuussa laivueeseensa.


title: HMS Icarus (D03)

text: "HMS Icarus" suojasi 20. marraskuuta saattuetta QP15 yhdessä "HMS Faulknorin", "HMS Intrepidin" ja "HMS Impulsiven" kanssa. Alus erkani 26. marraskuuta saattueesta palaten laivueeseensa. Alus oli 23. joulukuuta saattueen JW51B Kotilaivaston muodostamassa kaukosuojausosastossa.


title: HMS Icarus (D03)

text: "HMS Icarus" palasi tammikuussa 1943 Scapa Flowhun. Alus suojasi 29. tammikuuta palaavaa saattuetta RA52, josta se erkani 2. helmikuuta palaten Scapa Flowhun. Se suojasi 24. helmikuuta saattuetta JW53 Kotilaivaston mukana. Alus pysyi laivaston mukana saattueen suojaamistarpeen päätyttyä.


title: HMS Icarus (D03)

text: "HMS Icarus" suojasi 2. maaliskuuta palaavaa saattuetta RA53 Kotilaivaston mukana. Saattueen saavuttua määränpäähänsä alus palasi 9. maaliskuuta laivaston mukana Scapa Flowhun. Alus siirrettiin Läntisen reitin alaisuuteen 4. Tukiryhmään Atlantin saattueiden suojaksi.


title: HMS Icarus (D03)

text: "HMS Icarus" suojasi 27. maaliskuuta saattuetta HX230 yhdessä "HMS Offan", "HMS Onslaughtin", "HMS Obedientin", "HMS Orwellin" ja "HMS Oribin" kanssa avustamaan taistelussa Seewolfin ja Seeteufelin sukellusveneitä vastaan. Alus erkani 3. huhtikuuta Islannissa saattuesta siirtyen suojaamaan saattuetta HX231 yhdessä "HMS Inglefieldin", "HMS Furyn" ja "HMS Eclipsen" kanssa.


title: HMS Icarus (D03)

text: "HMS Icarus" liittyi 6. huhtikuuta mainittujen hävittäjien kanssa saattueeseen aloittaen taistelun Löwekerz ryhmää vastaan. Alus määrättiin 10. huhtikuuta suojaamaan saattueita HX232 ja ONS2, jotka olivat joutuneet Adler ryhmän hyökkäyksen kohteeksi. Alus siirrettiin 18. huhtikuuta Humberiin telakalle huoltoon ja muutettavaksi sukellusveneidentorjuntakykyiseksi saattuehävittäjäksi.


title: HMS Icarus (D03)

text: "HMS Icarus" siirrettiin kesäkuussa Londonderryyn Kanadan laivaston 2. Saattajaryhmään, johon alus liittyi 30. kesäkuuta. Alus suojasi ryhmän mukana laivueita. Se taisteli 20. syyskuuta Leuthen ryhmän sukellusveneitä vastaan suojatessaan saattuetta ON202 yhdessä hävittäjä "HMCS Gatineaun", fregatti "HMS Laganin" sekä korvettien kanssa. Saattueet ON202 ja ONS18 yhdistettiin suojan parantamiseksi. Alus vältti seuraavana päivänä sukellusvene "U-229":n laukaiseman akustisen T-5 torpedon, mutta väistäessään se törmäsi Kanadan laivaston korvetin "HMCS Drumhellerin" kanssa.


title: HMS Icarus (D03)

text: "HMS Icarus" siirrettiin Cardiffiin telakalle korjattavaksi, mistä se palasi lokakuun alussa palvelukseen. Alus suojasi 6. lokakuuta saattuetta SC143 yhdessä fregatti "HMS Duckworthin", viiden korvetin ja saattuelentotukialus "HMS Rapanan" kanssa. Alus palasi marraskuussa ryhmäänsä tehtävän päätyttyä.


title: HMS Icarus (D03)

text: "HMS Icarus" jatkoi vuoden 1944 ensimmäiset kuukaudet saattuepalvelustaan Kanadan laivaston 2. Saattajaryhmässä. Aluksen ollessa suojaamassa 5. maaliskuuta 1944 saattuetta HX280 se havaitsi sukellusveneen "U-744". Alus saalisti 30 tuntia yhdessä korvetti "HMS Keniworth Castlen" ja ryhmän alusten kanssa sukellusvenettä. Sukellusvene pakotettiin seuraavana päivänä pintaan ja upotettiin.


title: HMS Icarus (D03)

text: "HMS Icarus" siirrettiin toukokuussa 14. Saattajaryhmään, johon se liittyi Plymouthissa tukemaan Normandian maihinnousua. Ryhmän muut alukset olivat "HMS Havelock", "HMS Hotspur", "HMS Fame" ja "HMS Inconstant". Alus suojasi kesäkuun ryhmän mukana joukkojenkuljetussaattueita, partio merialueella sekä sukellusveneentorjuntaa estäen Saksan merivoimia häiritsemästä maihinnousua.


title: HMS Icarus (D03)

text: "HMS Icarus" palasi heinäkuussa ryhmän mukana takaisin saattuepalvelukseen. Alus siirrettiin 28. heinäkuuta Wallsendissä telakalle, jossa alukselle asennettiin sukellusveneidentorjuntaheitin. Se aloitti 16. lokakuuta telakalta palattuaan koulutuksen Tobermoryssä uusilla järjestelmillä ennen liittymistään 14. Saattajaryhmään. Alus määrättiin marraskuussa rannikkosaattueiden suojaksi torjumaan snorkkeleilla varustettujen sukellusveneiden toimintaa.


title: HMS Icarus (D03)

text: "HMS Icarus" upotti 21. tammikuuta 1945 Falmouthin edustalla sukellusvene "U1199" yhdessä "HMS Mignonetten" kanssa suojatessaan saattuetta. Alus siirrettiin kesäkuussa 3. Sukellusvenelaivueeseen sluuppi "HMS Bridgewaterin" tilalle. Alus palveli Clydessä sukellusvenemiehistöjen koulutustehtävissä, kunnes se marraskuussa siirrettiin osallistumaan operaatio Deadlightiin eli antautuneiden Saksan laivaston sukellusveneiden tuhoamiseen.


title: HMS Icarus (D03)

text: "HMS Icarus" saattoi tammikuussa 1946 sukellusvene "U-3515":n Libausta luovutettavaksi Neuvostoliittoon. Alus palasi sukellusvenemiehistöjen koulutukseen Clydeen vapauduttuaan saattotehtävästä.


title: HMS Icarus (D03)

text: "HMS Icarus" poistettiin palveluksesta heinäkuussa 1946, jolloin se siirrettiin reserviin. Alus sijoitettiin poistolistalle ja se myytiin BISCOlle, joka siirsi romuttamisen South of Scotland Shipbreakersille. Alus saapui hinattuna Trooniin romutettavaksi 29. lokakuuta.


title: Krabben tauti

text: Krabben tauti on autosomissa peittyvästi periytyvä parantumaton aivosairaus, leukodystrofia. Se on nimetty tanskalaisen neurologi Knud Haraldsen Krabben (1885–1965) mukaan. Länsimaissa sairauden ilmaantuvuus vastasyntyneillä on hyvin alhainen, vain 1/100 000. Paljon yleisempää sairaus on tiettyjen arabiheimojen parissa. Tautia kuitenkin esiintyy kaikkialla.


title: Krabben tauti

text: Enemmistö (noin 90 %) sairastuneista kärsii taudin varhain – heti syntymän jälkeen tai ensimmäisinä elinkuukausina – puhkeavasta muodosta. Sairauden varhaisimpiin oireisiin kuuluu lapsen muuttuminen itkuiseksi ja helposti ärsyyntyväksi. Myöhempiä oireita ovat muiden muassa raajojen jäykistyminen, syömisongelmat, oksentelu ja epileptisyys. Sairauden varhain puhkeava muoto johtaa kuolemaan keskimäärin kolmentoista kuukauden iässä.


title: Krabben tauti

text: On varsin harvinaista, että tauti puhkeaa myöhemmällä lapsuusiällä. Tällaisissa tapauksissa kehitys on aluksi normaalia, mutta sitten ilmenee kognitiivisen kehityksen pysähtymistä tai taantumista, ataksiaa, lihasheikkoutta, näön heikkenemistä ja joskus dementoitumista. Myös näissä tapauksissa sairaus johtaa varhaiseen kuolemaan. Mahdollista on myös sairauden puhkeaminen vasta aikuisiällä. Aikuisilla voi ilmetä etenevää jäykkyyttä ja halvausoireita. Kognitiivisten kykyjen heikkenemistä ei aikuisiällä puhkeavaan Krabben tautiin välttämättä liity.


title: Krabben tauti

text: Ne, joilla sairaus ilmenee myöhemmin, elävät huomattavasti pidempään sairauden toteamisen jälkeen kuin ne, joilla sairaus puhkeaa hyvin varhain.


title: Mokhtar Tlili

text: Mokhtar Tlili (s. 1942) on tunisialainen jalkapallovalmentaja, joka toimi Tunisian maajoukkueen päävalmentajana vuosina 1988–1989. Tlili saavutti Tunisian cupin voiton vuonna 1982 CA Bizertinin luotsina.


title: Laivanvarustaja

text: Laivanvarustaja on henkilö, joka omistaa kauppalaivoja ja/tai osuuksia niistä. Yleensä Suomen laivanvarustajat olivat satamakaupunkien porvareita. Jotkut, kuten ahvenanmaalainen Gustaf Erikson, olivat urallaan menestyneitä merikapteeneja.


title: Laivanvarustaja

text: Yhtiö, joka omistaa kauppalaivoja, on varustamo. Suomalaisia varustamoita ovat muun muassa Viking Line ja Eckerö Line.


title: Jim Parsons

text: James Joseph ”Jim” Parsons (s. 24. maaliskuuta 1973 Houston, Texas, Yhdysvallat) on yhdysvaltalainen näyttelijä. Hänet tunnetaan parhaiten tri Sheldon Cooperin roolista komediasarjassa "Rillit huurussa" (2007–).


title: Jim Parsons

text: Jim Parsons opiskeli näyttelemistä Houstonin yliopistossa, jossa hän suoritti Bachelor of Arts -tutkinnon vuonna 1996, ja San Diegon yliopistossa, jossa hän suoritti Master of Fine Arts -tutkinnon vuonna 2001. Opiskellessaan Houstonin yliopistossa hän oli perustamassa Infernal Bridegroom Productions -teatteriryhmää.


title: Jim Parsons

text: Parsons sai ensimmäisen televisioroolinsa sarjasta "Ed" vuonna 2002. Vuonna 2004 hän esiintyi elokuvassa "Garden State". Hän näytteli Rob Holbrookia televisiosarjassa "Amyn lailla" vuosina 2004–2005.


title: Jim Parsons

text: Parsons on näytellyt tri Sheldon Cooperia CBS:n tilannekomediasarjassa "Rillit huurussa" vuodesta 2007 alkaen. Vuosina 2010 ja 2011 hän sai roolistaan parhaan miespääosan Primetime Emmy -palkinnon. Hän oli ehdolla saman palkinnon saajaksi myös vuosina 2009 ja 2012. Parsons sai roolistaan Golden Globe -palkinnon tammikuussa 2011.


title: Jim Parsons

text: Vuonna 2014 Parsons näytteli HBO:n televisioelokuvassa "The Normal Heart", josta hän sai Emmy-ehdokkuuden parhaasta miessivuosasta minisarjassa tai televisioelokuvassa.


title: Jim Parsons

text: Vuonna 2016 Parsons näytteli draamakomediassa "Hidden Figures – varjoon jääneet".


title: Jim Parsons

text: Elokuvien ja sarjojen lisäksi Parsons on näytellyt myös teatterissa.


title: Jim Parsons

text: Jim Parsons asuu Los Angelesissa. Toukokuussa 2012 The New York Times kertoi Parsonsin olevan homoseksuaali ja olleen parisuhteessa viimeisen kymmenen vuoden ajan. "Rillit huurussa" -sarjan näyttelijät Simon Helberg ja Kaley Cuoco ovat Parsonsin hyviä ystäviä.


title: Arto Lepistö

text: Arto Kalevi Lepistö (s. 13. syyskuuta 1954 Peräseinäjoki) on ollut Lapuan kaupunginjohtaja 2012–2017. Sitä ennen hän oli Jyväskylän apulaiskaupunginjohtaja ja Jyväskylän maalaiskunnan viimeinen kunnanjohtaja, kunnes kunta vuonna 2009 yhdistyi vapaaehtoisesti Jyväskylän kaupunkiin. Lepistö on ollut kaupunginjohtajana myös Äänekoskella. Hänet valittiin Jyväskylän maalaiskunnan kunnanjohtajaksi sen jälkeen, kun Tarmo Pipatti oli nimitetty Lahden kaupunginjohtajaksi. Lepistö haki vuonna 2009 Keski-Suomen sairaanhoitopiirin johtajan virkaa, mutta peruutti hakemuksensa.


title: Mulibrey-nanismi

text: Mulibrey-nanismi (tunnetaan myös nimellä Perheentupa oireyhtymä, Perheentupa syndrooma) on peittyvästi periytyvä harvinainen kasvuhäiriöoireyhtymä, joka johtuu geenivirheestä 17. kromosomissa. Taudin kuvasi lastenlääkäri Jaakko Perheentupa Helsingin yliopistollisen keskussairaalan Lastenklinikalta 1970. Tänä päivänä on tiedossa 80 suomalaista potilasta ja parisenkymmentä muuta kansallisuutta olevaa potilasta. Sairauden nimi kertoo sen keskeisimmät piirteet: se aiheuttaa nanismia eli lyhytkasvuisuutta sekä lihas-, maksa-, aivo- ja [silmänpohjan]muutoksia. "Mulibrey" tulee mainittujen elinten englanninkielisten nimien alkukirjaimista: muscle, liver, brain ja eye. Ominaispiirteisiin kuuluu hennot lihakset, suurentunut maksa ja laajat aivokammiot. Usein sairauteen liittyy sydänvaurio. Mulibrey-nanismissa aikuisilla potilailla tyypillistä on rasvamaksa.


title: Mulibrey-nanismi

text: Mulibrey-nanismissa naisten aikuispituisuus on 130-155cm ja miesten 145-162cm.


title: Mulibrey-nanismi

text: Mulibrey-nanismissa aikuisiällä on vaarana insuliiniresistenssin kehittyminen ja usein metabolinen oireyhtymä. Molemmilla sukupuolilla sairaus alentaa fertiliteettiä. Muuten Mulibrey nanismia sairastava ihminen voi elää lähes normaalia elämää.


title: Mulibrey-nanismi

text: Mulibrey-nanismi kuuluu suomalaiseen tautiperintöön. Se on Suomessa kansainvälisillä mittapuilla yleinen (1/37 000). Vuonna 2000 löydettiin Mulibrey-nanismin aiheuttava geeni.


title: Tassutellen

text: Tassutellen on sarjakuvataiteilija Milla Paloniemen luoma sarjakuva, joka kertoo kissasta ja koirasta. Tassutellen syntyi omakustannepienlehtenä Paloniemen vielä opiskellessa, ja sarjakuvan hahmot pohjautuvat hänen omiin lemmikkeihinsä.


title: Eteläisen Afrikan kehitysyhteisö

text: Eteläisen Afrikan kehitysyhteisö (), jota kutsutaan useimmiten lyhenteellä SADC, on eteläisen Afrikan maiden kansainvälinen yhteisö, joka täydentää Afrikan unionin toimintaa. Siihen kuuluu 15 maata eteläisestä Afrikasta. Järjestön päämaja on Botswanan pääkaupungissa Gaboronessa. Eteläisen Afrikan kehitysyhteisön pääsihteerinä toimii Tomaz Salomão.


title: Eteläisen Afrikan kehitysyhteisö

text: Järjestön tausta on epävirallisessa yhteistyössä, joka alkoi jo 1960- ja 1970-luvulla. Sen suoranainen edeltäjä Southern African Development Coordination Conference (SADCC) perustettiin muodollisesti vuonna 1980. Nykyinen SADC perustettiin SADCC:n pohjalta 17. elokuuta 1992.


title: Eteläisen Afrikan kehitysyhteisö

text: Järjestön jäsenmaita ovat: Angola, Botswana, Etelä-Afrikka, Kongon demokraattinen tasavalta, Lesotho, Malawi, Mauritius, Mosambik, Namibia, Sambia, Seychellit, Swazimaa, Tansania, Zimbabwe ja Madagaskar.


title: Miku (jalkapalloilija)

text: Nicolás Ladislao Fedor Flores eli Miku (s. 19. elokuuta 1985 Caracas, Venezuela) on venezuelalainen jalkapalloilija. Hän on pelipaikaltaan hyökkääjä ja edustaa espanjalaista Rayo Vallecanoa.


title: Miku (jalkapalloilija)

text: Mikun isänpuoleinen suku on unkarilainen, minkä vuoksi hänellä on myös Unkarin kansalaisuus. Hänen isovanhempansa päätyivät toista maailmansotaa paetessaan Venezuelaan, josta hänen äitinsä on kotoisin. Kutsumanimi Miku, joka on hänen siskonsa keksimä, tulee Nicolásin unkarinkielisestä muodosta Miklós.


title: Miku (jalkapalloilija)

text: Venezuelassa Miku pelasi jalkapalloa koulunsa Santo Tomás de Villanuevan joukkueissa. Perheellä oli tapana lomailla sukulaisten luona Suecassa Valencian maakunnassa Espanjassa, mitä kautta Miku päätyi paikallisen suurseuran Valencian junioreihin 2000-luvun alussa.


title: Miku (jalkapalloilija)

text: Miku pelasi vuosina 2004–2009 Valencian B-joukkueessa sekä lainalla useissa muissa joukkueissa Espanjan toiseksi ja kolmanneksi korkeimmalla sarjatasolla. Menestystä hän saavutti Salamancassa, jossa hän teki kahden kauden aikana sarjassa yhteensä 33 maalia. Kaudella 2005–2006 hänen maalinsa karsinnoissa ratkaisi Salamancan nousun Segunda Divisióniin.


title: Miku (jalkapalloilija)

text: Kaudeksi 2009–2010 Miku nousi Valencian edustusjoukkueeseen. 27. elokuuta 2009 hän teki hattutempun Eurooppa-liigan karsintaottelussa Stabækia vastaan. Espanjan korkeimmalla sarjatasolla Primera Divisiónissa hän debytoi 4. lokakuuta 2009 ottelussa Racingia vastaan. Kokonaisuudessaan Mikun peliaika Valenciassa jäi kuitenkin vähäiseksi, ja tammikuussa 2010 hän ja seura päättivät purkaa sopimuksensa.


title: Miku (jalkapalloilija)

text: Tammikuussa 2010 Miku teki 4½-vuotisen sopimuksen Getafen kanssa. Hän debytoi uudessa joukkueessaan 20. tammikuuta 2010 Copa del Reyn puolivälieräottelussa Mallorcaa vastaan ja teki ottelun 2–1-voittomaalin.


title: Miku (jalkapalloilija)

text: Miku on pelannut Venezuelan maajoukkueessa vuodesta 2006 lähtien. Vuoden 2010 MM-kilpailuiden hän pelasi kuudessa ottelussa ja teki kolme maalia.


title: Vapina

text: Vapina eli tremor on jonkin ruumiinosan, kuten käsien tai pään, tahatonta edestakaista liikettä. Vapina on hyvin tavallinen vaiva, ja sillä on runsaasti mahdollisia aiheuttajia. Yleisin vapinasairaus on essentiaalinen vapina, joka usein on periytyvä. Muita vapinaa aiheuttavia sairauksia ovat muiden muassa Parkinsonin ja Huntingtonin taudit. Myös runsas kahvinjuonti ja alkoholivieroitusoireyhtymä voivat aiheuttaa vapinaa. Joskus vapina on lääkkeen sivuvaikutus.


title: Vapina

text: Vapinan päätyypit ovat lepo- ja aktiovapina.


title: Lainkuuliainen kansalainen

text: Lainkuuliainen kansalainen () on F. Gary Grayn ohjaama yhdysvaltalainen jännityselokuva vuodelta 2009.


title: Vikingfjord

text: Vikingfjord on norjalaisen Arcus-yhtiön perunoista valmistettava votka (40 t-%). Sitä myydään Norjan lisäksi muissakin maissa, kuten Suomessa. Vikingfjord-votka lanseerattiin Norjassa vuonna 1985.


title: Marugamen linna

text: Marugamen linna (), myös Kameyaman linna tai Horain linna, on alangon ympäröimällä kukkulalla sijaitseva linna Japanissa, Kagawan prefektuurin Marugamen kaupungissa.


title: Marugamen linna

text: Kukkulalle, jolle Marugamen linna rakennettiin, oli jo aikaisemmin pystytetty erinäisiä linnoituksia. Nykyisen linnan juuret juontavat vuoteen 1587, jolloin Sanukin provinssin daimio Ikoma Chikamasa piti linnaa asuinpaikkanaan. Vuonna 1597 Chikamasa sai valmiiksi Takamatsun linnan, jonne hän muutti jättäen Marugamen linnoituksen pojalleen Ikoma Kazumasalle. Kazumasa alkoi välittömästi kunnostaa ja vahvistaa linnaa. Kuitenkin vuonna 1615 annetun määräyksen mukaan jokaisessa provinssissa piti sijaitseman vain yksi linna, minkä vuoksi Marugamen linna purettiin osiin.


title: Marugamen linna

text: Vuonna 1641 Marugamen linnanrauniot sisältänyt pieni osa Sanukin provinssia annettiin läänityksenä Yamazaki Ieharulle tämän ansioista Shimabaran kapinassa. Ieharu rakensi linnan lähes kokonaan uudelleen, ja suuri osa nykyisestä linnasta onkin peräisin Ieharun vuonna 1644 valmistuneesta rekonstruktiosta. Vuonna 1658 linnan hallinta siirtyi Kyōgoku-klaanille, joka paranteli linnan puolustusvalmiutta. Klaanin onnistui pitää linna omanaan Meiji-restauraatioon asti.


title: Marugamen linna

text: Vuonna 1869 linnassa syttyi tulipalo, joka tuhosi useita rakennuksia. Hävitys jatkui, kun keisarillisen hallituksen joukot tuhosivat vuonna 1870 suuren osan linnan jäänteistä. Pian tämän jälkeen ulompi vallihauta täytettiin.


title: Marugamen linna

text: Kivimuurien lisäksi muutama vuonna 1950 peruskorjattu alkuperäinen rakennus on yhä pystyssä. Nämä rakennukset Japanin hallinto on julistanut tärkeäksi kulttuuriomaisuudeksi. Marugamen linna on yksi harvoista japanilaisista linnoista, joissa on jäljellä alkuperäinen, ennen vuotta 1860 puusta rakennettu keskustorni.


title: Suolitukos

text: Suolitukos eli ileus on vakava tila, jossa suolen sisällön kulku estyy.


title: Suolitukos

text: Suolitukos voi liittyä esimerkiksi Crohnin tautiin, tyrään tai paksusuolen syöpään. Sitä voivat aiheuttaa myös suolen ympärillä olevat yhteenkasvettumat, kasvaimet, suoleen tulleet sappikivet tai esineet suolistossa.


title: Suolitukos

text: Mekaanisessa suolitukoksessa on kyse siitä, että jokin este tukkii suolen. Paralyyttisessä suolitukoksessa, joka tunnetaan myös suolilamana, on kyse suolen supistelutoiminnan (peristaltiikan) lakkaamisesta.


title: Suolitukos

text: Sen merkkejä saattavat olla oksentelu, turvotus ja kipu. Tila voi edellyttää leikkaushoitoa. Jos potilas ei ehdi saada hoitoa, voi seurauksena olla verenkierron pysähtyminen osassa suolistoa. Näin ollen suoli ei saa happea ja ravintoaineita ja menee siten kuolioon.


title: Gerstmann–Sträussler–Scheinkerin tauti

text:
Gerstmann–Sträussler–Scheinkerin tauti (GSS) on äärimmäisen harvinainen, edetessään kuolemaan johtava prionitauti. Se on yleensä perinnöllinen sairaus, jota on tavattu vain muutamissa suvuissa. Keski-ikä on tyypillinen sairastumisikä. Sairastuneen odotettavissa oleva jäljellä oleva elinikä on noin 2–10 vuotta.
Taudin aiheuttaa mutaatio prioniproteiinia PrP koodaavassa PRNP-geenissä kromosomissa 20. Se esiintyy tavallisesti kodonissa 102, jossa proliini-aminohappo on vaihtunut leusiiniksi.
Kun sairaus on periytyvä, se periytyy autosomissa dominantisti. Tyypillisiä sairauden oireita ovat dysartria, ataksia ja dementoituminen.


title: Battenin tauti

text: Battenin tauti on lapsilla esiintyvä neuronaalinen seroidilipofuskinoosi. Harvinainen keskushermoston rappeumatauti periytyy autosomissa resessiivisesti. Oireet puhkeavat noin 4–10-vuotiaana. Sairaus aiheuttaa muun muassa sokeutumisen, dementoitumisen ja epilepsiaa. Sairaus johtaa kuolemaan nuorella aikuisiällä.


title: Battenin tauti

text: Battenin tauti on nimetty Frederick Battenin (1865–1918) mukaan.


title: Battenin tauti

text: Sairauden insidenssi on Suomessa 4,8/100 000. Parannuskeinoa tautiin ei tunneta


title: Rugbyn historia

text: Rugbyn historia alkaa erilaisista jalkapallon sukuisista peleistä, joita on pelattu vuosisatojen ajan.


title: Rugbyn historia

text: Britteinsaarilla jalkapallon esimuotoja on pelattu jo ensimmäisellä vuosisadalla eaa. 1300- ja 1400-luvuilla jalkapallon pelaaminen laskiaisena muodostui perinteeksi, joka säilyi pitkälle 1800-luvulle. Näiden pelimuotojen luonteeseen kuului väkivaltaisuus ja sääntöjen vähäisyys. Englantilaisissa yksityiskouluissa peleille ryhdyttiin kehittelemään sääntöjä ja ajan mittaan tapahtui jakautuminen kahteen koulukuntaan: nykyaikaista jalkapalloa muistuttaviin peleihin, joissa päähuomio keskittyi pallon kuljettamiseen jaloilla, muun muassa Etonissa ja Harrow’ssa, ja pallon käsin kuljettamiseen päähuomionsa keskittävään muotoon muun muassa Rugbyssa, Marlborough’ssa ja Cheltenhamissa.


title: Rugbyn historia

text: Rugbyn koulussa rehtori Thomas Arnoldin (1828–1842) johdolla peli saavutti suurta suosiota koululaisten keskuudessa ja tämä lajin muoto, rugby union, muodostui englantilaisen ja sittemmin Brittiläisen imperiumin miehisyyden edistämisessä. Peliä esiteltiin muun muassa Thomas Hughesin romaanissa "Tom Brownin kouluvuodet" (1857). Miehisyyden ihannoinnin kasvualustaa olivat yksityiskoulut sekä Oxfordin ja Cambridgen yliopistot, joissa opetukseen kuului poikien kasvattaminen herrasmiehiksi. Raskas liikunta oli osa opetussuunnitelmaa ja 1800-luvun lopulla rugby yhdessä kriketin kanssa oli ottanut paikkansa suosituimpana lajina yläluokan keskuudessa ”sivistyneenä” miehekkäänä käytöksenä. Ajateltiin, että rugby teki jäntevistä kristityistä herrasmiehistä pyyteettömiä, pelottomia ja itsehillintään sekä yhteistyöhön kykeneviä.